Minuri/sinhala-corpus-wikipedia huggingface dataset:
කෙටියෙන් OSDev ලෙස හැඳින්වෙන, මෙහෙයුම් පද්ධති නිර්මාණය විනෝදාංශයක් ලෙස, කල්ලි වශයෙන් කෙරෙන්නක් බවට පක්ව ඇත
ලිනක්ස් වැනි මෙහෙයුම් පද්ධති නිමවී ඇත්තේ විනෝදාංශමය මෙහෙයුම් පද්ධති ව්‍යාපෘතිවල  ප්‍රතිඵලයක් ලෙසිනි
මෙහෙයුම් පද්ධතියක් සැලසුම් කිරීම හා නිපැයීමට හැකියාව හා අධිෂ්ඨානය අවශ්‍ය අතර මෙම වදන මූලික “හෙලෝ වර්ල්ඩ්” ඇරඹුම් ලෝඩරයක සිට සම්පූර්ණ අංගවලින් යුත් කර්නලයක් (Kernal) දක්වා සියලු දේ ආවරණය කරයි
මෙයට එක් හොඳ උදාහරණයක් වන්නේ මිනික්ස් (Minix) මෙහෙයුම් පද්ධතියයි
ඉගැන්වුම් මෙවලමක් ලෙස නිර්මාණය කරන ලද එය ලිනක්ස් පැමිණීමට පෙර විනෝදාංශකරුවන් අතර ඉතා ජනප්‍රිය වූවකි
Operating_systems#Hobby_operating_system_development
වොයෙජර් වැඩසටහන ක්‍රියාත්මක වූයේ මිනිසුන් රහිත යානා දෙකක් හරහාය
ඒ වොයෙජර් 1 හා වොයේජර් 2යි
ඒවා 1977 දී පිටත් කර යවන ලද්දේ 1970 අග භාගයේ දී ග්‍රහ වස්තු වල වු පිහිටීමේ වාසිය ලබා ගැනීමටයි
එහි රාජකාරීමය කරුණු වූයේ බ්‍රහස්පති හා සෙනසුරු ගැන සොයා බැලීම පමණක් වුවත් මෙම යානා දෙක බාහිර සෞරග්‍රහ මණ්ඩලයෙන්  තම මෙහෙයුම් ගෙනයාමට සමත්විය
තවමත් ඒවා ක්‍රියාත්මක වන අතර එක්තරා දිනයක ඒවා සෞරග්‍රහ මණ්ඩල‍නේ ඉවත්ව යනු ඇත
මෙම යානා JPL හි නිපදවූ අතර මුල්‍ය ප්‍රතිපාදන  නාසා ආයතනය මගින් සැපයිනි
කලින් එතරම් තොරතුරු දැන නොසිටි  සෞරග්‍රහ මණ්ඩලයේ වායු යෝධයින් පිළිබඳ
විශාල කරුණු ප්‍රමාණයක් මෙම යානා දෙකෙන් අනාවරණය කෙරුණි
මෙම යානාවල පරාවක්‍රීය ගමන් මාර්ගය  පසුව ප්ලූටෝ බවට පත්වු  x ග්‍රහලොව පිලිබඳ උපකල්පනයකට මඟ පාදන ලදී
සිග්මන්ඩ් ප්‍රොයිඩ් යනු ඕස්ට්‍රියානු ජාතික ස්නායු විද්‍යාඥ සහ මනෝ චිකිත්සකයෙකි
මොහු විසින් මනෝ විද්‍යාවේ සඳහා වූ මනෝ විශ්ලේෂණ ක්ෂේත්‍රය සඳහා පුරෝගාමී විය
ප්‍රොයිඩ් ආවේනික මනස සහ අවරෝධනය සඳහා ආරක්ෂණ යාන්ත්‍ර සඳහා වන න්‍යායන්වලට ප්‍රසිද්ධාත්වයක් උසුලයි
තවද ලිංගිකත්වය සඳහා ආශාවන් මිනිසාගේ ප්‍රාථමික අභිප්‍රේරණ ශක්තියක් ලෙස ද ප්‍රකාශ කොට ඇත
තවද මොහු රෝග ප්‍රතිකර්ම සම්බන්ධතාවයක් තුළ ඇතිවිය හැකි සංක්‍රමණය පිළිබඳ ද, සිහිනයන් අචේතනික මනස තුළ ඇති ආශාවන් පිළිබඳ තොරතුරු පෙන්වන දර්ශනයක් ලෙස ද සෛද්ධාන්ත බිහි කරන ලදී
ප්‍රොයිඩ් මනෝ විශ්ලේෂණයේ පියා ලෙස ප්‍රසිද්ධ වී ඇති අතර තවද ඔහුගේ කාර්යයන් නිසා අචේතනික මනස , ඉඩිපස් සංකීර්ණය , ආරක්ෂණ යාන්ත්‍රණ , ප්‍රොයිඩිය Slips, ඔහු විසින් සාහිත්‍යය, සිනමාකරණය, මාක්ස්වාදය සහ ස්ත්‍රිත්වය පිළිබඳ න්‍යායන් සහ මනෝ විද්‍යාව යන විවිධ ක්ෂේත්‍රයන් හි දිගු කල් පවත්නා බලපෑම් ඇති කොට ඇත
ඔහුගේ ජීවිත කාලය තුළ බොහෝ ලෙස විවේචනාත්මක චරිතයක් වූ ප්‍රොයිඩ් තවදුරටත් විවාදාත්මක චරිතයක් වෙමින් ඔහුගේ මතයන් මතභේදයන්ට තුඩු දෙමින් පවතී
සිග්මන්ඩ් ෆ්‍රොයිඩ් ගේ මතවාදයන් වැඩි වශයෙන් ජනප්‍රිය වන්නේ අමරිකානු සමාජයේ වන අතර එවක සාම්ප්‍රධායික වික්ටෝරියානු සංස්කෘතිය තුල සමාජානුයෝජනයට ලක්වූ යුරෝපීයයන් ගේ දැඩි දෝෂාරෝපනයන්ට ප්‍රතික්ෂේප කිරීම් වලට ලක්වේ
එයට හේතුව වික්ටොරියානු සංස්කෘතිය විසින් මිනිසාගේ ජීව විද්‍යාත්මක ආශයන් සැගවීමට යටපත් කිරීමට පුරුදු කර තිබීමයි
ෆ්‍රොයිඩ් විසින් ලිංගිකත්ව සාධකය පිළිබද එළිපිට කරුණු පෙන්වාදීම නිසා වික්ටොරියානු සංස්කෘතිය තිගැස්මකට ලක්කළේය
සංස්කෘතිය හා ආගම මගින් අමානුෂික ලෙස සිර කොට තැබූ මානව ලිංගිකත්වයේ යථාර්තය පෙන්වා දීමත් සමග ෆ්‍රොයිඩ්ට සිදුවූයේ අන්තවාදීන්ගේ අනේකවිද හිරිහැරයන්ට ගොදුරු වීමටයි
ළමා කාලය හා අධ්‍යාපනය  

සිග්මන් ෆොයිඩ් 1856 මැයිමස 6 වන දින ඔස්ට්‍රියාවේදී උපත ලැබීය ඔහුගේ පියා ජැකොබ් ෆොයිඩ් නම් විය ඔහු නූල් වෙළෙන්දෙකු විය ෆ්‍රොයිඩ්ගේ මව අමාලියා නම් වූවාය ඇය ෆ්‍රොයිඩ්ගේ පියාට වඩා වසර 20 කින් ළාබාල වූවාය අමාලියා ෆොයිඩ්ගේ පියාගේ දෙවන විවාහයේ බිරිදවිය 

ෆොයිඩි තම මූලික අධ්‍යපනය කටයුතු ඉතා සාර්ථකව නිම කළේය පාසැල් අධ්‍යපනය ලබන කාලය තුල ඔහු පාසැලේ දීප්තිමත්ම සිසුවා විය ෆොයිඩ්ට වසර 17 දී වියානා විශ්ව විද්‍යාලයට ඇතුලවිය ඔහු අරමුණු කරගෙන සිටියේ නීති පීඨයට ඇතුලත්වී නීතිය හැදෑරීමටයි එහෙත් එම අදහස වෙනස් කරන ඔහු වෛද්‍ය පීඨයට අතුලත් වෙයි දර්ශනය කායික ව්‍යවච්ඡෙද විද්‍යාව සත්වවිද්‍යාව ඔහුගේ උපාධි පාඨමාලාවට ඇතුලත්විය ඔහු විටින් විට පාඨමාලාවන් වෙනස් කරමින් ඉගෙනුම ලැබීය කෙස් වෙතත් ෆොයිඩි තම වෛද්‍ය උපාධිය ප්‍රථම පංති සාමාර්ථයක් සහිතව ඉතා උසස් ලෙස සමත් වුද ඔහුට ආධුනික කතිකාචාර්‍යවරයෙකු ලෙස වියානා විශ්ව විද්‍යාලයට ඇතුලත්වීමට සුදුසුකම් ලැබුවද ඔහු යුදෙවු ජාතිකයෙකු වූ බැවින් විශ්ව විද්‍යාල පාලනාධිකාරය විසින් ඔහුගේ අවස්ථාව අහිමි කළහ එකළ යුදෙයු ජාතිකයන්ට තිබුනේ ඉතා පහළ පිළිගානීමකි

රැකියාව හා විවාහය 
1882 දී ෆොයිඩ් වියානා ජාතික රෝහලේ වෛද්‍යවරයෙකු වශයෙන් සේවයට බැදුනේය එහිදී ඔහු මොළය ව්‍යවච්ඡේදනය කොකේන් වේදනා නාශකයක් ලෙස ශාවිතා කිරීම ආදී නොයෙක් වෛද්‍ය විද්‍යාත්මක පර්යේෂන රැසක් සිදුකරන ලදී 1891 දී ෆොයිඩ් තම ප්‍රතම කෘතිය ලෙස On the Aphasias
a Critical Study ප්‍රකාශයටපත් කළේය
වසර තුනක් පමණ වියානා රෝහලේ විවිධ අංශයන්හි සේවයේ නිරතවිය
1886 දී ඔහු වියානා රෝහලෙන් ඉවත්ව පෞද්ගලික වෛද්‍ය ආයතනයක් ආරම්භ කළේය
මෙම වසරේ දීම ඔහු මාර්තා බර්නාස් නම් තරුණිය සමග විවාහ විය
ඔවුන් දෙදෙනාට දරුවන් සය දෙනකු විය
මෙම පවුලේ ලාබාල ම සාමාජිකයා වූ ඇනා ෆ්‍රොයිඩ් තම පියාගේ අඩිපාරේ යමින් මනෝවිද්‍යා විෂය පෝෂණය කිරීමට දායක විය
ෆ්‍රොයිඩ්ට වයස 24 වන විට ඔහු දැඩිලෙස දුම්පානයට ඇබ්බැහි වී සිටියේය
ඔහුගේ මරණයට පවා හේතුවූයේ අධික දුම්පානය නිසා ඇතිවූ මුඛ පිළිකාවක් නිසාය
ඔහු දක්වන පරිදි ඔහුගේ මෙම ඇබ්බැහිවීම් වලට හේතුව මුඛ ලිංගික අවධියේ ඇතිවූ ගැටළුය
මුඛ ලිංගික අවධිය යනු මනෝ ලිංගික සංවර්ධන අවදීන්හි ප්‍රමුඛ අවධියකි
සිග්මන්ඩ් ෆ්‍රොයිඩ්ට එවක ප්‍රකට කායික රෝග විශේෂඥ වෛද්‍යවරයෙකුවූ ජෝසප් බෘෘවර් මුණගැසින
එවක යුරෝපා සමාජයට මහත් හිසරදයක් වූ මායා රෝගය(hysteria) පිළිබද පර්යේෂණ රැසක් මොවුන් දෙදෙනා එක්ව සිදුකළහ
මෙම රෝගයට වෛද්‍ය විද්‍යාත්මක ප්‍රතිකාරයක් සොයා ගැනීමට කිසිවෙකුට නොහැකිවිය
මෙම අවධියේ දී මොවුන් දෙදෙනාට ස්වාප්නවෙදය හෙවත් මෝහන නිද්‍රාව පිළිබද අසන්නට ලැබීණ
මෝහනය මගින් ඉතා සාර්ථකව මෙම මායා රෝගය සුවකලහැකි බව ඔවුන්ට දැනගන්නට ලැබිණි
ඒ අනුව මොවුන් දෙදෙනා 1885 දී පැරීසියට ගොස් එහි ප්‍රකට ස්නායු රෝග විශේෂඥ වෛද්‍යවරයෙකු වූ ජීන් මාටීන් චාගොට් ගෙන් මෝහනය පිළිබද පුහුනුව ලබා ගත්තෝය
ඉන් පසු මොවුන් දෙදෙනා එක්ව මායා රෝගය පිළිබද පර්යේෂණ සිදු කළහ
ෙම් අතර ඔහු තම ආචාර්‍ය උපාධිය සම්පූර්ණ කිරීම සදහා නැවත ඔට්‍රියාවට පැමිණේ
ඔහු එහිදී ඉතා පහසුවෙන් තම ආචාර්‍ය උපාධිය සම්පූර්ණ කළේය
ඒ 1891 දීය
මෙයින් පසු බෘෘවර හා එක්ව ඇනා නමින් හදුන්වනු ලැබූ මායා රෝගී කාන්තාවක් මෝහන ප්‍රතිකාරයද සමගින් ප්‍රතිකාර කිරීම ආරම්භ කළෝය
මනෝ විශ්ලේෂණවාදය බිහිවීම 
මූලික ලිපිය මනෝ විශ්ලේෂණවාදය

ඇනා ජොෂප් බෘෘවර් වෙත ප්‍රතිකාර ලබා ගැනීමට පැමිණි තරුණියකවූවාය
ඇයට නිතර ඇතිවන කැස්සක්
අයට කතාකිරීමේ අපහසුතාව විවිධ ශාරීරික වේදනා ශරීරයේ අංශයක් පණ නැතිවීම අසාමාන්‍ය දර්ශන මැවී පෙනීම(තම මියගිය පියා ඇය ඉදිරියේ පෙනී සිටීම)ආහර අරුචිය ආදී විවිධ ශරීරික හා මානසික අපහසුතාවයන් පවතිනබව ඇය බෘෘව වෙත දන්වා තිබිණි
ෆ්‍රොයිඩ් හා බෘෘව එක්ව ඇයට ප්‍රතිකාර ඇරඹු අතර ටික කළක් ප්‍රතිකාර කරගෙනයාමේ දී ජොසප් බෘෘවර් ගේ අදහස වූයේ නොබෝ දිනකින් ඇය මියයන බවයි.බෘෘවර් තම ප්‍රතිකාර අතරමග නවතා මෙම පරීක්ෂණයෙන් ඉවත්විය
කෙසේ වෙතත් තව දුරටත් ප්‍රතිකාර කළ ෆොයිඩ් ඇගේ මායා රෝගයට හේතුව ශරීරික හේතුවක් නොවන බවත් මානසික හේතුවක් බවත් සොයාගත්කේය
මෙය විඝටන ආබාධයක් නිසා සිදු වූබව ප්‍රත්‍යක්ෂ කරගත්තේය
ඇගේ අවිඥානය තුල සැගවී තිබුන රෝග බීජය ඉවත් කර පුර්ණ සුවය ලබා දීමට ෆ්‍රොයිඩ්ට හැකිවිය
මෙහි දී ඔහු නිදහස් සංඝටණය නම් ප්‍රතිකාර ක්‍රමය ප්‍රථම වරට අත්හදා බැලීය
ඇනා හෙළිකල අයුරින්  ඇගේ නව යොවුන් අවධිය ගෙවුනේ තම ආබාධිත පියාට උවටැන් කිරීමටයි
ඇය තම පියාට දැඩිව ආදරය කල අතර වරෙක ඇයට මෙය කරදරකාරී ක්‍රියාවක් යැයි ඇයට හැගුනි
තම පියා ඉක්මනින් මියයනවානම් හොදයැයි වරෙක සිතුනි
තවත් වරෙක මෙම අදහස ඉතා වරදකාරී හැගීමක් යැයි සිතමින් ආත්ම අවලාදයක යෙදුනි
මේ අතර ඇය තම පියාට ආහාර කවමින් සිටියදී ආහාර සිරවී ඔහු මිය ගියහ
එයින්පසු මෙම රෝග තත්වයන් ඇයට උරුමවිය
මෙවැනි ආබාධ ෆොයිඩ් විසින් විඝටන ආබාධ ලෙස හදුන්වනු ලැබුවේය
මෙම සිද්ධි අධ්‍යනය ඇනා ඕ නමින් නම්කළේ්ය
මෙම අධ්‍යනයෙන් පසුව තවදුරටත් පර්යේෂණය කළ ඹහු මෙම රෝග මූලයන්ට හේතුව යටපත්වූ ලිංගික ආශයන් බව ප්‍රත්‍යෂකර ගත්තේය
මායා රෝගය යනු ශරීරික ආබාධ නිසා හටගන්නක් නොව මානසික හේතුමත එනම් යටපත් වූ ලිංගික ආශයන් නිසාබව ඔහු දැක්වීය
නිදහස් සංඝටනය 
මායා රෝගයට හේතුව යටපත්වූ ලිංගික ආශයන් බවත් අවිඥානය තුල සැගවුක මෙම ආශයන් ඉවතට ඇදැමීහ සදහා මෝහන ක්‍රමය ප්‍රමාණවත් නොවන බව ෆොයිඩ්ට වැටහින
එයට හේතුව ඇතැම් පුද්ගලයන් මෝහන නිද්‍රාවට පත්කිරීමට විශාල වෙහෙසක් දැරීමට සිදුවීමත් ඇමුන් කෙසේවත් මෝහන නිද්‍රාවට පත් නොවීමත් යන කරුණුය
වරෙක ඔහු සදහන් කරන ආකාරයට එක් රෝගියකු මෝහනයට පත් කරනු ලැබුවේ සිය වතාවකටත් වඩා වාර ගණනක් උස්සාහ කිරීමෙන් පසුවය
මෙම කරුණු පාදක කරගනිමින් ෆ්‍රොයිඩ් නිදහස් සංඝටන ක්‍රමය සොයාගත්තේය
මෙම ප්‍රතිකාරය සිදු කරන්කේ මෙසේය
මුලින්ම රෝගියා කවිච්චියක හෝ සෝපාවක පහසු ඉරියවුවකින් හිදීමට සලස්වනු ලබයි
මනෝ චිකිත්සකවරයා රෝගියාට නොපෙනෙන ලෙස පිටුපසින් හෝ පැත්තකින් හිදගනී
අනතුරුව රෝගියාට තම ශරීරය සැහල්ලුවෙන් තබා ගන්නා ලෙස උපදෙස් දෙයි
අවශ්‍යනම් අැස්පියාගන්නා ලෙස උපදෙස් දෙයි
ඊලගට තමා දන්නා සියල්ල පවසන ලෙස මනෝ චිකිච්චකයා ගෙන් උපසේ ලැබේ
මෙහි දී රෝගියා තම සිතට නැගෙන සියල්ල පාලනයකින් තොරව කියාගෙන යනු ලබයි
මෙහි දී මනෝ චිකිස්සකයා රෝගියාට බාධා කිරීමකින් තොරව අදහස් පළ කිරීමට ඉඩදෙයි
එහෙත් රෝගියා පිළිබද ඉතා සූක්ෂම අවධානයෙන් සිටිමින් ඔහු ගේ අදහස් දැක්වීම් වල ස්වභාවය චිත්තවේග ක්‍රියාකාරීත්වය මාතෘකාව වෙනස් කරන ආකාරය ආදීය අවධානය කරමින් රෝගියා අපේක්ෂිත දිශාවෙන් වෙනතකට යනවිට ඔහු නිවැරදි කරමින් ද තමා රෝගියාට සවන් දෙන බව අගවමින් රෝගියා නිවැරදි මගට ගෙන එයි
මෙහි දී රොගියා විසින් අදහස් දක්වීමේ දී ඇතැම් කරුණු සැගවීමට කතාව දිගු කිරීමට නිහඩව සිටීමට හැඩීමට හා නොයෙක් භාවමය ආවේග ඉස්මතු කිරීම ද රෝගියා විසින් සිදු කරනු ලැබේ
මේවා චිකිස්සකයා ගේ ඍජු නිරීක්ෂණයට හසුවෙයි
මෙමගින් අවිඥානය තුල සැගවුන රෝග බීජයන් ඉවත් කිරීමට හැකිවේ
මෙම ප්‍රතිකාර ක්‍රමය සොයා ගැනීම කෙරේ ෆ්‍රොයිඩ්ට කතෝලික හා යුදෙවු ආගමේ පවතින පවු සමා කිරීමේ චාරිත්‍රය ඉවහල් වන්නට ඇතැයි මනෝ විද්‍යාඥයන්ගේ අදහසයි
සිද්ධි අධ්‍යන 
ෆ්‍රොයිඩ් විසින් ප්‍රතිකාර කළ රෝගීන් රැසකගේ සිද්ධි අධ්‍යනයන් ව්‍යාජ නම් යොදා ගනිමින් සටහන් කළේය
කැසිලි එම් ඩෝරා එළිසබෙත් වොන් ආර් ලිට්ල් හෑන්ස් රැට් මෑන් වුල්ෆ් මෑන් වැනි අධ්‍යන ඉතා ප්‍රකටය
මෙම අධ්‍යන රැසක් හිස්ටීරියා හෙවත් මායා රෝගයෙන් පෙළුන රෝගීන් පිළිබදවය
වර්තමානය මෙන් නොව එකල බටහිර සමාජය වික්ටොරියානු සංස්කෘතියේ දැඩි ග්‍රහණයට ලක්ව තිබිණ
විශේෂයෙන් ලිංගික ආවේගයන් දැඩි ලෙස යටපත් කරගැනීමට වික්ටෝරියානු සංස්කෘතිය මගින් බලකිරීම සිදුවිය
මෙහි ප්‍රතිපලයක් ලෙස අවිඥානගත යටපත්වූ ලිංගික අවේගයන් මගින් විඥ්ඥානය වෙත ඍණාත්මක යොජනා යොමු කිරීම මගින් හිස්ටීරියාව හෙවත් මායා රෝගයට පුද්ගලයන් ගොදුරු විය
ඩෝරා 
මුලින්ම ඩෝරා නම්වූ සිද්ධි අධ්‍යනය සලකා පලමු
මෙය ෆ්‍රොයිඩ් ගේ ප්‍රථම දීර්ඝ ප්‍රත්‍යක්ෂ අධ්‍යනයවේ
ෆ්‍රොයිඩ් විසින් 1901 දී රචිත Psychophalogy of everyday life යන කෘතියේ මෙම සිද්ධි අධ්‍යනය පිළිබද විස්තරය ඇතුලත්වේ ඩෝරා යනු ඉතා සුන්දර බුද්ධිමත් තරුණියක වූවාය
ඇයට කෙරවලක් නැති රෝගාබාධ රැසකින් පීඩාවින්දාය
හිසරදය උගුරේ වේදනාව දිගින් දිගටම පවතින කැස්ස ආදී එකිනෙකට සම්භප්ධ නැති රෝග රැසක් අයට නිබුණි
ෆ්‍රොයිඩ් හමුවට පැමිණි ඇය පරික්ෂා කළ ඇයට කිසිම කායික ආබාධයක් නැති බවත් ඇයට වැළදී ඇත්තේ මායා රෝගය බවත් ෆ්‍රොයිඩ් ප්‍රත්‍යක්ෂ කරගත්තේය
පසුව ඇයව මනෝ චිකිස්සනයට භාජනය කල ෆ්‍රොයිඩ් රෝග නිධානය සොයා ගත්තේය
ඩෝරා තම ප්‍රතිකාර සදහා ෆ්‍රොයිඩ් හමුවීමට යනවිට ඇයට වයස අවුරුදු 18 ක තරුණියක වූවාය
ඇයව ෆ්‍රොයිඩ් වෙත රැගෙන ආවේ ඇගේ පියා විසිනි
කලකට පෙර ඩෝරාගේ පියාට හදිසි ස්නායු රෝගයක් වැළදීමෙන් ඔහු එවක අප්‍රකට තරුණ වෛද්‍යවරයෙකුවූ සිග්මන්ඩ් ෆ්‍රොයිඩ්ගෙන් ප්‍රතිකාර ලබා සම්පූර්ණ සුවය ලත් අයකු විය
ෆ්‍රොයිඩ් පිළිබද අසීමිත විශ්වාසයකින් ඩෝරාගේ පියාට ඇතිවන්නේ එම නිසාය
එසේවෙතත් ඔහුට කාලයක් තිස්සේ පැවති ක්ෂය රොගයකින් නිරන්තර පීඩාවට පත්වූබව පැවසේ
ඩෝරා පරීක්ෂාකල ෆ්‍රොයිඩ්ට ඇය තම පියාට මහත් සේ ආදරය නල බවත් දැන් ඇගේ සිතේ තම පියා කෙරේ ඇත්තේ කෝපයක් කළකිරීමත් දැනගත්තේය
වරෙක ඇය සියදිවි නසාගන්නා බව ලියා තිබූ අයුරු අගේ දෙමාපියන්ගෙන් දැනගත්තේය
තවදුරටත් ඇයව පරික්ෂාකල ෆ්‍රොයිඩ් ඇයට ඇත්තේ හිස්ටීරියා රෝගයක් බවත් එය මානසික කම්පනය චිත්තවේගී ව්‍යාකූලතාව හා ලිංගික අකර්මන්‍යතාවය හේතුවෙන් සිදුවූබව ප්‍රත්‍යක්ෂකරගත්තේය
ඩෝරා පවුල වියානාවේ සිටින කාලයේදී  k නමින් හැදින්වූ පවුලක් සමග සඹිප අසුරක් ගොඩනගාගෙන තිබිණි
ඩෝරාගේ මව හා පියා අතර සමීබ බවක් නොතිබූ අතර මෙම k පවුලේ අඹුසැමියන් අතරද සමීප බවක් නොතිබින
ඔවුනොවුන් අතර ලිංගික ගැලපීමක් නොතිබූ බව පැවසේ
ඩෝරාගේ මවගෙන් නිසි ලිංගික තෘප්තියක් නොලැබූ ඩෝරාගේ පියා k  මහතාගේ බිරිද සමග අනියම් ඇසුරක් පැවැත්වීය
මෙය k මහතාත් දැනුවත්ව සිදුවූ අතර ඔහු තම බිරිද වෙනුවට  ඩෝරාව ලබාගැනීමට උස්සාහ කළේය
ඩෝරාට වයස 14 දී පමණ k මහතා ඩෝරාව සිපගැනීමට උස්සහ කළේය
මෙම අවස්තාවේ කෝපයටපත් ඩෝරා ඔහුගෙන් ඇත්ව පලාගියාය
තවත් වරෙක ඔහු ඇගෙන් ආලය ඉල්ලා සිටියේය
මෙම අවස්තාවේ ඩෝරා ඔහුට අතුල් පහරක් දී තම කෝපය පල කළාය
මෙම අවස්තාවේ නිහඩ නොවු ඇය තම දෙමාපියන්ට මේබව සැල කළාය
මෙහිදී ඇගේ පියා ඇගේ පැත්ත නොගෙන k මහතා වෙනුවෙන් පෙනී සිටියේ ඇයට චොදනා දකරමින්ය
මෙහිදී ඇය දැඩිලෙස මානසිකව බිදවැටින පසුව තමපියා හා k මහතාගේ අඹුව සමග ඇති අනියම් සබදතාව දැනගත්තාය
මෙයින් පසු ක්‍රමයෙන් ඇගේ රෝග තත්වයන් වර්ධනයවූබව ෆ්‍රොයිඩ් සනාතකරගත්හ
ඇගේ රෝගයට මූලය සොයාගත් ෆ්‍රොයිඩ් දිගටම ප්‍රතිකාර කරගෙන ගියාය
මේ අතර ඇයදුටු සිහින 3ක් මෙම ප්‍රතිකාරයේ හැරවුම් ලක්ෂයක්වූහ
ඇය පළමුවර දුටු සිහිනය මෙසේය
ඇගේ නිවස ගිනිගනිමින් තිබූ අතර ඇගේ පියා ඇගේ යහන අසළ සිටගෙන සිටියාය
ඇගේ මවට අගේ ආභරණ බේරාගැනීමට අවශ්‍යවී තිබින
එත් අගේ පියා එය ප්‍රතික්ෂේප කළේය
ඇය වහා පහත මාලයට ගොස් ඉක්මනින් නිවසින් ඉවතට ගියාය
ඒ සමගම ඇය අවදිවිය
මේම සිහින විශ්ලේෂණය කල ෆ්‍රොයිඩ් මෙම සිහින තුල සැගවුන අරුත විග්‍රහ කළේය
ඔහු එහි දී මෙම සිහින යටපත්වූ ලිංගික ආශයන්ගේ බලපෑමෙන් සිදුවන බව පෙන්වා දුන්නේය
ඩෝරාට ප්‍රතිකාර කිරීමේ දී නිදහස්සංඝටණය මෙන්ම සිහින විශ්ලේෂණ ක්‍රමයද යොදාගත්තේය
තමා බෙහෙවින් ආදරය කලපියා වෙනත් ස්ත්‍රියක් සමග අනාචාරයේ හැසිරීම හා කේ මහතා තම බිරිද ඩොරාගේ පියාට ලපා දී ඒවෙනුවට ඩොරා ලබාගැනීමට උස්සාස කිරීම
මේ සදහා ඩෝරාගේ පියා අකමැත්තක් ප්‍රකාශ නොකිරීම
තම සිතතුල වූ ලිංගික ආශාව හා තම ගෞරවය පිළිබද උභතෝකොටිකයකට ඇය මැදිවීම යන කරුණු නිසා ඇයට ඇතිවූ විඝටණ ආබාධ තත්වය හිසිටීරියාව දන්ටා වර්ධනය වීම සිදුවි ඇතිබව ෆ්‍රොයිඩ් පෙන්වා දුන්නේය
කෙසේ වෙතත් තම පියාගේ අනාචර හැසිරීම දැකීමත් මහළු කේ මහතාගේ අශීලාචාර ලිංගික ඇරයුම් හමුවේ පුරුෂයන් කෙරේ පිළිනුලක් ඇතිවී තිබූ ඩෝරාගේ සිත යළි යතාතත්වයට පත්කර ගැනීමට ෆ්‍රොයිඩ්ට අපහසු වූබව දැක්වේ
මනෝචිකිස්සනයේ මුල් අවධියේ එවක පසුවූ ෆ්‍රොයිඩ් ගේ රැඩිකල් ආකල්ප හමුවේ ඩෝරා තම ප්‍රතිකාර අතරමග නවතා ඉවත්වීයයි
මෙහිදී ෆ්‍රොයිඩ් තමා අතින් සිදුවූ වරද තම මිතුරකුට ලියා යැවුවේ මෙසේය
“ඇය මගෙන් කුමක් බලාපොරෝත්තු වීදැයි නොදනිමි
එහෙත් ඇගේ ගැටළුව විසදා ගැනීමට මා කළ රැඩිනල්වාදී යොජනා සම්බන්ධයෙන් උරණවීම ගැන ඇයට සමාව දීමට මම පොරොන්දු වුනෙමි ”

පිළිකාවක් වැළදීම
ෆ්‍රොයිඩ්ගේ අධික දුම්පානය නිසා ඔහුට මුඛ පිළිකාවක් වර්ධනය වනබව ඔහු දැනගන්නේ 1923 දීයˑඑහෙත් ඔහු මේබව කිසිවකුට නොකියා රහසක් ලෙස තබාගන්නට වෑයම් කලේය
එහෙත් මෙය ඔහුගේ සමීපතම මිතුරකුවූ අර්නස් ජොන්හට දැනුම් දෙන්නට පසුබට නොවීය
ඔහුගේ බලකිරීම නිසාම මැක්සිමිලන් ස්ටෙයිලර් නම්වූ චර්මරෝග විශේෂඥ වෛද්‍යවරයා වෙත යොමුවිය
ෆ්‍රොයිඩ්ව පරීක්ෂා කළ ස්ටෙයිලර් ඔහුට වහාම දුම්පානය නවත්වා දමන ලෙස දැනුම් දුන්නේය
ඔහුගේ පිළිකා තත්වය ක්‍රමයෙන් වර්ධනය වූ අතර එය ඉතා දරුණු අතට හැරිනි
කෙසේ නමුත් අවසානයේ ඔහු දුම්පානය සම්පූර්ණයෙන් නවතා දැමීය
ඔහු වෛද්‍යවරු කිහිප දෙනකුගෙන්ම ප්‍රතිකාර ලබාගත්තද ඔහුට වැළදී තිබූ මුඛ පිළිකාව සුවකර ගැනීමට නොහැකිවියˑවරක් ඔහු එක්සත් රාජධානියේ BBC ගුවන් විදුලි සේවයේ පැවති වැඩසටහනකට සහභාගී වූ අතර එහදී ශ්‍රාවකයන්ට සිග්මන්ඩ් ෆ්‍රොයිඩ් ගේ හඩ හදුනා ගැනීමට නොහැකිවූ බවත් දැක්වේ
එයට හේතුව එම අවධිය වනවිට ඔහුගේ රෝග තත්වය ඉතා බැරෑරුම් ලෙස වර්ධනය වී තිබූ නිසාය
ඔහු මෙලෙස අධික දුම්පානයට අබ්බැහිවීමට හේතුව මුඛ ලිංගික අවධියේ ඇතිවූ අක්‍රමිකතාවක් නිසාබව ඔහු පවසා ඇත
නසිවාදීන්ගෙන් මිදී පලායාම 

1930 දී ෆ්‍රොයිඩ්ට Goethe Prize නම වූ සම්මානය ඔහු විසින් මනෝ විද්‍යාවට සිදුකල මෙහෙය උදෙසා ප්‍රධානය කෙරිණි
එකල ෆ්‍රොයිඩ් ගේ පොත් ඉතා ප්‍රකට වූ අතර ආදායම් වාර්තා තබමින් අලෙවිවිය
1933 දීනාසිවාදීන් විසින් ජ්මනිය අල්ලා ගැනීමත් සමග ෆ්‍රොයිඩ් ගේ පොත් රැසක්ම ගිනිතබා විනාශ කළහ
ෆ්‍රොයිඩ් එවිට පැවසුයේ මධ්‍යන යුගයේ මෙවන් දෙයක් සිදුවූවානම් අන්තවාදීන් තමාව පුළුස්සා මරා දමනු ඇති බවති දැන් ඔවුන් මගේ පොත් පුළුස්සා දමන බවත්ය
සාම්ප්‍රධායික ගතානුගතික ආකල්ප දරනවුන් කිසිසේත් නවීන මත පිළි නොගනී
එය ඔහුගේ කියමනෙන් සනාතවේ
එකල මධ්‍යතන යුගයේ දී සාම්ප්‍රධායික අදහස් මතවාද පළකල උගතුන්ට සිදුවූයේ පණපිටින් ගිනිමැලයක තම අවසන් හුස්ම හෙලීමටයි
මෙම අවදියේ නාසිවාදීන් විසින් දැඩි යුදෙවු විරෝධී ව්‍යාපාරයක් ක්‍රියාත්මක කරමින් පැවතින
ඔවුට ෆ්‍රොයිඩ් ද එක් ඉලක්කයක් විය ඒ ෆ්‍රොයිඩ්ගේ යුදෙවු සමභවය නිසාය
එසෙම ඔහුගේ සාම්ප්‍රධායික විරෝධී මතවාද හේතුවෙන් අන්තවාදීන්ගේ දැඩි වෛරයට ඔහු ලක්විය
මෙම දැඩි බලපෑම් හමුවේ ඔහු 1933 දී වියානාව අතහැර එංගලන්තයට සංක්‍රමණයවිය
එංගලන්තයේ ස්තීර පදිංචියට ගිය ඔහු සිටි නිවස වර්තමානයේ ෆ්‍රොයිඩ්  කෞතුකාගාරය ලෙස ප්‍රකටය
ඔහු මෙහිදී තමාගේ අවසන් ශ්‍රාස්ත්‍රීය තෘතිය ලෙස 1938 දී Moses and Monotheism කෘතිය ජ්ර්මන් බසින් ලියා පළතලහ
විපත 

1939 සැප්තැම්බර් වනවිට ඔහුගේ මුඛ පිළිකාව නිසා ඇතිවූ වේදනාවන් උස්සන්නවිය
ක්‍රමයෙන් ඔහුගේ සෞඛ්‍ය තත්වය පිරිහෙමින් පැවතිණ
තම පියාගේ රෝගී තත්වය හමුවේ දැඩිලෙස කම්පාවට පත්වූයේ ඇගේ ලාබාළම දියණියවූ ඇනා ෆ්‍රොයිඩ්ය
ඇත තම පියාව සුවකරගැනීමට දැඩි උස්සාහයක යෙදී සිටියාය
ඔහු තම වෙදනාවන් නැතිකර ගැනීමට නිතර මොෆීන් නම්වූ වෙදනා නාශකය ගත්බවත් ඔහු එය පමණ ඉක්මවා භාවිත කර ඇති බවත් දැක්වේ
1933 සැප්තැම්බර් මස 23 වන දින මධ්‍යම රාත්‍රී යාමයේ දී ලොව පහළවූ විශිෂ්ටතම මනෝ විද්‍යාඥයා වූ සිග්මන්ඩ් ෆ්‍රොයිඩ් තම අවසන් හුස්ම වාතලයට මුසු කළේය
මරණයෙන් දින තුනකට පසු ඔහුගේ දේහය උතුරු ලන්ඩනයේ පිහිටි Golders Green Crematorium නම්වූ ආදාහනාගාරයේ දී ආදාහනය කරනලදී
ෆ්‍රොයිඩ් ගේ භෂ්මාවශේෂ මෙම ආදාහනාගාරයේම තැන්පත් කර ඇත
ෆ්‍රොයිඩ්ගේ බිරිදවූ මාර්තාගේ ආදාහනය හා භෂ්මාසශේෂ ද මෙහිම තැන්පත් කරඇත
බාහිර සබැඳි 
 එන්සයික්ලොෆීඩියා බ්‍රිටැනිකාහී  සිග්මන්ඩ් ෆ්‍රොයිඩ් 
 , 1938 දී සිදුවී ඇත
1856 උපත්
චරිත කතා
1939 මරණ
විද්‍යාඥයෝ
මනෝ විද්‍යාව
මනෝ විද්‍යාඥයන්
පෞරුෂ්‍යත්ව මූලිකාදර්ශ යනු මනෝ විද්‍යාත්මක විවිධ පුද්ගලයින් වර්ගීකරණය කර ඇති ආකාරයයි
පෞරුෂත්ව මූලිකා දර්ශයන් පෞරුෂ්‍යත්ව ගති ලක්ෂණයන්ගේ වවිධ මට්ටම්වලින් වෙනස් වේ
උදාහරණයක් ලෙස මූලිකා දර්ශ වාදයට අනුව, පුද්ගලයින් වර්ග 2ක් පමණක් ඇත
(එනම් අන්තර්වර්ත සහ බහිර්වර්ත ලෙස) පෞරුෂත්ව ගති ලක්ෂණ වාදයට අනුව අන්තර්වර්තතාවය සහ බහිර්වර්තතාවට යනු දිගට පවත්නා මානයක අන්ත 2කි
එනම් මෙම අන්ත 2 අතර මැද බොහෝ පුද්ගලයින් පවතී
Carl Jung සහ විලියම් මැස්ටර්නගේ සෛද්ධාන්තික කටයුතු නිසා මෙම මනෝ විද්‍යා මූලිකාදර්ශයන් බිහිවිණි
එය වෛද්‍ය ට්‍රැවිස් බ්‍රැඩ්බරිගේ පෞරුෂත්වය පිළිබඳ රචිත ග්‍රන්ථයේ සඳහන්වී ඇත
දෙවන ලෝක යුද්ධ සමයේ දී කාර්ල් ජුන්ගේ මෙම කටයුතු ඉදිරියට ගෙන යමින් “Isabel Briggs Myers සහ ඇයගේ මව කැතරින් සී.බ්‍රිගස් විසින් මයර්ස් බ්‍රිග්ස් මූලිකා දර්ශ දර්ශකය ගොඩ නඟමින් පෞරුෂත්ව ලක්ෂණ නිරූපණය කරන ලදී
මෙම ආකෘතිය වෙනස් ආකාරයකට පසුව ඩේවිඩ් කේසි විසින් යොදා ගන්නා ලදී
මෙම ආකෘතිය අන්තර්වර්තය සහ බහිර්වර්තය ප්‍රධාන මනෝ විද්‍යාත්මක දැක්මන් ලෙස හා ඒ හා බැඳුණු මනෝ විද්‍යාත්මක යුගලයක් යොදා ගන්නා වඩා පෞරුෂත්වය සඳහා සෛද්ධාන්තික ප්‍රවේශයකි
තේරුම් ගැනීමේ කාර්යය - සහජ ඥාණය සහ සංවේදනය මඟින් යථාර්ථය පිළිබඳ තේරුම් ගැනීම්

වින්ශ්චය කාර්යය - සිතීම සහ දැනීම (තීරණ ගැනීම බලපාන ප්‍රධාන සාධක ලෙස චින්තනය සහ දැනීම යොදා ගැනීම)

බ්‍රිග්ස් සහ මයර්ස් විසින් ඔවුන්ගේ මූලිකාදර්ශ දර්ශකයට තවත් පෞරුෂත්ව මානයක් එකතු කරමින් පුද්ගලයෙකුගේ වඩා ප්‍රමුඛ ලක්ෂණය වනුයේ තේරුම් ගැනීම/ විනිශ්චය කිරීම ද යන්න සෙවීමට ද උත්සාහ දැරීය
එමනිසා ඔවුන් ප්‍රශ්නාවලිය සකස් කිරීමේ දී පුද්ගලයෙකුගේ අභිමතය වනුයේ යම් අවස්ථාවක් තේරුම් ගැනීමට ද නැතහොත් කාර්යය කිරීමෙන් පසු විනිශ්චය කිරීමට ද යන්න හඳුනා ගැනීමට ද ප්‍රශ්න සකස් කළෝය
මෙම පෞරුෂත්ව දර්ශනවාදයේ ඇතැම් පෞරුෂත්ව ගති ලක්ෂණ ද අන්තර්ගතය එමඟින් පුද්ගලයකුගේ හැසිරීම් එයට විරුද්ධ නියත ගති ලක්ෂණ මඟින් පහදා දෙයි
පාර්ම්පරික ආකෘතීන්ට අනුව මූලික පදනම ලෙස සහජ ඥාණය හැඳින්වූ අතර එය මඟින් පෞරුෂත්වය N හා S යන කාණ්ඩවලට බෙදා වෙන් කෙරුණි
N යනු චින්තනය මඟින් පාලනය කරන ලක්ෂණ අතර එය "NT" (විද්‍යඥායින් ඉංජිනේරුවරයින්) "NF" (රචකයින්, මානවවාදී පාලකයින්) ලෙස කාණ්ඩ ගත කළ හැක
එයට හාත්පසින්ම වෙනස් ලෙස "S" යනු අවබෝධය මඟින් පාලනය වන ලක්ෂණයක් වූ අතර එය තවදුරටත් "SP" (දක්ෂතා දක්වන්නා කැටයම්කරුවා, අත්කම් ශිල්පියා "SJ" (රැක බලාගන්නා,ගණකාධිකාරීවරයා, නිලධාරියා) යන ලෙස ද පෞරුෂත්වය බෙදිය හැක
මෙම ප්‍රධාන මූලික ලක්ෂණ 4 පෞරුෂත්වය පදනම ලෙස සැලකිය හැක
(බහිර්වර්තනය සහ අන්තර්වර්තනය ඇතුලුව) නමුදු මෙය පුද්ගලයාගේ වෘත්තිය මත බොහෝ සේ පදනම්ව පෞරුෂත්වය බෙදා වෙන් කිරීමක් වන නිසා විවේචනයට බඳුන් වී ඇත
තවද එය පුද්ගලයාගේ වෘත්තිය බලාපොරොත්තු මඟ පෙන්වීම සඳහා උපකාරී වන සඳහා උපයෝගී කර ගන්නා සාධකයක් ද වෙයි
මෙම විරුද්ධ වීම් සහ විවේචන නිසා කාර්යය මත පදනම් වන හැසිරීම් ගැන අඩු අවධානයක් යොමු කර ගනිමින් පුද්ගල සහ චිත්ත වේග මත හැසිරීම් විග්‍රහ කරන සාධක 5 ආකෘතිය බිහිවිණි
මෙයට ද ඇතැම් විවේචකයින් විසින් මාන ප්‍රමාණය වැඩි / අඩු කිරීමට ද ඇතැම් අය හාත්පසින්ම විරුද්ධ සෛද්ධාන්තයන් ඉදිරිපත් කිරීමට ද පෙළඹී ඇත
සමාජ විද්‍යාව යනු Aushra Augusta විසින් බිහිකළ සමාජ මනෝ විද්‍යා ක්ෂේත්‍රයකි
මෙය ඇන්ටන් කෙපින්වික්ගේ තො‍රතුරු පරිවෘත්තිය සෛද්ධාන්ත මත පදනම් වන කාල් ජුන්ග් විසින් සකස් කළ තොරතුරු මූලයන් සහ දැක්මන් පදනම් වන සංකල්පයක සමාන එකකි
පුද්ගලයන් ‍දෙදෙනෙකු අතර බැඳීමක් පැවතීම සඳහා පුද්ගලයන් තුළ පවත්නා තොරතුරු මූලයන්හි සම්මතයන් හේතු වන බව නිරීක්ෂණය කොට ඇත
මූලිකා දර්ශ A පෞරුෂත්වය - මෙයර් ප්‍රයිඩ්මෑන් සහ ඔහුගේ සහයකයෝ විසින් වසර 1950 දී පුද්ගල හැසිරීම් මූලිකාදර්ශ  A සහ B ලෙස බෙදා වෙන් කරන ලදී
ඔවුන්ට අනුව තීව්‍ර සහ වඩා වෙහෙස වී වැඩ කරන A පුද්ගලයන් හෘද රෝග සඳහා වැඩි අවදානමක් ඇති බව පෙන්වා දුණි
(මානසික පීඩනයෙන් පෙළෙන නිසා) නමුදු මූලිකාදර්ශ B කාණ්ඩයේ පුද්ගලයන් වඩා සැහැල්ලු තරඟකාරීත්වයෙන් අඩු දිවියක් ගෙවන නිසා හෘද රෝග අවදාන අඩු පෙන්වා දිණි
තවද මිශ්‍ර AB මූලිකා දර්ශකයක් ද මොවුන් විසින් පෙන්වා දුණි
Duke විශ්ව විද්‍යාලයේ වෛද්‍ය රෙඩ්පෝඩ් විලියම්ස්ට සෛද්ධාන්තවලට අනුව මූලිකා දර්ශ A පෞරුෂත්වයේ, හෘද රෝග සඳහා වැඩි බව නිෂ්ප්‍රභා කරන ලදී
නමුදු නූතන පර්යේෂණයන්ට අනුව මූලිකාදර්ශ A පෞරුෂත්වයේ විරෝදවාදී අංගය පමණක් සෞඛ්‍ය ගැටළු සඳහා හේතු වෙයි
මුලිකාදර්ශ A/B ආකෘතිය  මඟින් පුද්ගලයෙකු පෞරුෂත්ව මානයන් සරල ලෙස පෙන්වීම නිසා මනෝ විද්‍යාඥයන් විවේචනයට බඳුන් වී ඇත
org/wiki/Personality_psychology#Type_theories
ඉන්‍‍ටෙල් කෝපරේෂන් (NASDAQ
INTC,SEHK
4335) ලෝකයේ විශාලතම අර්ධ සන්නායක වෙළඳ සමාගම වන අතර ලෝකයේ පුද්ගලික පරිගණක බොහෝමයක භාවිතා කරන x 86 ශ්‍රේණියේ මයික්‍රොප්‍රොසෙසරවල නිපැයුම්කරුවා වේ
1968 දී සංයුක්ත ඉලෙක්ට්‍රොනික වෙළඳ සමාගම(Integrated Eletronics Corporation) ලෙස ඇමරිකා එක්සත් ජනපදයේ, කැලිෆෝනියාවේ සැන්ටාක්ලාරාහි සිය මූලස්ථානය පිහිටවූ Intel ආයතනය මව් පුවරු චිප් සෙට්, ජාල කාඩ්පත් හා IC , ෆ්ලෑෂ් මතක, චිත්‍රක (graphic) චිප්, කාවැද්දූ සකසූ හා පරිගණක තාක්ෂණයට හා සන්නිවේදනයට සම්බන්ධ අනෙකුත් උපකරණද නිපදවයි. අර්ධ සන්නායක සම්බන්ධයෙන් පුරෝගාමීන් වන, රොබට් නොයිස් සහ ලෝර්ඩන් මෝ සමග රොබට් ග්රූව්ගේ විධායක නායකත්වය සහ දර්ශන මත ලොඩනගනු ලැබූ Intel උසස් චිප් නිර්මාණ හැකියාව සහ නවතම නිෂ්පාදන හැකියාව එකට එක් කරයි
ඉන්ටෙල් SRAM හා DRAM මතක චිප්වල මුල් කාලීන නිෂ්පාදක වූ අතර 1990 මුල් භාගය තෙක් ව්‍යාපාරයේ විශාල කොටසක් එමගින් ඉදිරිපත් විණි
ඉන්ටෙල් ප්‍රථම වාණිජ ප්‍රොසෙසරය1971 දී නිර්මාණය කළත් පුද්ගලික පරිගණක නිර්මාණය තෙක් මෙය ඔවු‍න්ගේ මූලික ව්‍යාපාරය නොවීය
1990 කාලයේ දී ඉන්ටෙල් සමාගම නව ප්‍රොසෙසර නිර්මාණය හා PC කර්මාන්තයේ වේගවත් වර්ධනය පෝෂණය කිරීමට විශාල ව‍ශයෙන් ආයෝජනය කරන ලදී
මෙම කාලයේ දී PC වලට ප්‍රොසෙසර සැකසීමේ ප්‍රමුඛයා බවට ඉන්ටෙල් පත්විය
තවද එහි වෙළඳපොළ තත්වය ආරක්ෂාකර ගැනීමට මෙන්ම PC කර්මාන්තයේ පාලනය සතු කර ගැනීමේ මයික්‍රොසොෆ්ට් සමග සටනේ දී ඔවුන් යොදාගත් ‍ප්‍රවේගකාරී හා විප්ලවකාරී ප්‍රයෝග පිළිබඳව ද ප්‍රසිද්ධියක් උසුලයි
මිල්වර්ඩ් බ්‍රවුන් ඔප්ටිමර් (Millward Brown Optimor) විසින් 2007 දී ප්‍රකාශිත ලොව වඩාත්ම බලවත් වෙළඳ නාම 100 ලැයිස්තුවේ සමාගමේ වෙළඳ නාමය 15 ස්ථානයේ සිට 25 ස්ථානය දක්වා ස්ථාන 10 කින් පහළ වැටී තිබුණි
මූලාශ්‍ර 

| Intel_Corporation
|}
සමාගම්
පරිගණක ආශ්‍රිත ව්‍යාපාරික සමාගම්
සමාන ගතිගුණ ඇති මූලද්‍රව්‍ය කාණ්ඩයන්හි සාමුහික නම් යනු  රසායනික මුලද්‍රව්‍යයන්  වර්ගීකරණය  සඳහා  නාමකරණය විස්තර කිරීමට  අයියූපීඒසී (ශුද්ධ හා ව්‍යවහාරික රසායන විද්‍යාඥයින්ගේ අන්තර් ජාතික සංගමය) විසින්  යොදා ගන්නා පදයයි
අයියූපීඒසී විසින් අනුමත කෙරුණු නම් පහත දැක්වේ
ක්ෂාර ලෝහ- කාණ්ඩ 1 හි ලෝහයන්
Li, Na, K, Rb, Cs, Fr
ක්ෂාරීය පාංශු ලෝහ - කාණ්ඩ 2 හි ලෝහයන්
Be, Mg, Ca, Sr, Ba, Ra
පෙනික්ටෝජන - 15 කාණ්ඩයේ මූලද්‍රව්‍ය
N, P, As, Sb, Bi
කැල්කෝජන - 16 කාණ්ඩයේ මූලද්‍රව්‍ය
O, S, Se, Te, Po
හැලජන - 17 කාණ්ඩයේ මූලද්‍රව්‍ය
F, Cl, Br, I, At
උච්ච වායු - 18 කාණ්ඩයේ මූලද්‍රව්‍ය
He, Ne, Ar, Kr, Xe, Rn, Uuo
ලැන්තනොයිඩ - 57-71 මූලද්‍රව්‍ය
La, Ce, Pr, Nd, Pm, Sm, Eu, Gd, Tb, Dy, Ho, Er, Tm, Yb, Lu
ඇක්ටිනයිඩ - 89-103 මූලද්‍රව්‍ය
Ac, Th, Pa, U, Np, Pu, Am, Cm, Bk, Cf, Es, Fm, Md, No, Lr
විරල පාංශු මූලද්‍රව්‍ය - Sc, Y, සහ ලැන්තනිඩයන්
ආන්තරික ලෝහ - කාණ්ඩ 3 සිට 11 දක්වා මූලද්‍රව්‍යයන්
විසින් තම  ආවර්තිතා වගු - සහ  රසායනික මූලදුව්‍ය -අනුසාර ලිපි වලදී පහත දෙමුහුම් ක්‍රමය භාවිතා කෙරෙයි
ක්ෂාර ලෝහ, ක්ෂාර පාංශු ලෝහ, හැලජනල උච්ච වායු, ලැන්තනොයිඩ, ඇක්ටිනයිඩ සහ ආන්තරික  ලෝහයන් සඳහා අයියූපීඒසී ක්‍රමය අනුගමනය කෙරේ
විරල පාංශු මූලද්‍රව්‍යයන්, පෙනික්ටෝජනයන් සහ කැල්කෝජනයන් භාවිතා නොවේ
ඉතිරි මූලද්‍රව්‍යයන් කාණ්ඩ කෙරෙනුයේ
'අනෙකුත් ලෝහයන්' - වෙනයම් අයුරකින් වර්තීකරණය නොවූ ලෝහයන්
Al, Ga, In, Sn, Tl, Pb, Bi
ලෝහාලෝහයන් - B, Si, Ge, As, Sb, Te, Po 
'වෙනත් අලෝහයන්' - වෙනයම් අයුරකින් වර්තීකරණය නොවූ අලෝහයන්
- C, N, O, P, S, Se, H

මූලද්‍රව්‍ය කාණ්ඩයන් සඳහා වෙනත් බොහෝ නම් සාමාන්‍ය භාවිතයෙහි පවතින අතර, තව බොහෝමයක් ඉතිහාසය පුරා භාවිතා කර ඇත
නිදසුන් සමහරක් වන්නේ
ප්ලැටිනම් කාණ්ඩය - Ru, Rh, Pd, Os, Ir, Pt
උච්ච ලෝහ - සාමාන්‍යයෙන් විඛාදනයට ප්‍රතිරෝධයක් දක්වන ලෝහ කාණ්ඩ විවිධ ආකාරයෙන් අර්ථ දක්වා ඇත
සාමාන්‍යයෙන් අයත් වන්නේ Ag, Au, සහ ප්ලැටිනම් කාණඩයෙහි ලෝහයන්ය
කාසි ලෝහයන් - Cu, Ag, Au
බැර ලෝහයන් - ඒවා‍යේ ඝනත්වය, පරමාණුක ක්‍රමාංකය, හෝ විෂ බව පදනම් කරගෙන විවිද ආකාරයෙන් අර්ථදක්වා ඇති ලෝහ කාණ්ඩයන්
නිසග ලෝහයන් - සොබාදහමෙහි පරිශුද්ධ ආකාරයෙන් පවතින ලෝහ, උච්ච ලෝහ සමග  Sn සහ Pb වැනි අනෙකුත් ලෝහ ඇතුළත්ය
පශ්චාත්-ආන්තරික ලෝහයයන්- ආන්තරික මූලද්‍රව්‍ය තුනට දකුණෙන් පිහිටි,  සම්පූර්ණයෙන් පිරුණු  d-උපකවච සහිත ලෝහ
Zn, Ga, Cd, In, Sn, Hg, Tl, Pb, Bi
දුර්වල ලෝහ - p කාණ්ඩයෙහි ලෝහ හැඳින්වීමට සමහර විට භාවිතා කෙරේ
Al, Ga, In, Tl, Sn, Pb, Bi
පාංශු ලෝහ - පැරැණි ඓතිහාසික පදය, සාමාන්‍යයෙන්  3 සහ 13 කාණ්ඩයෙහි ලෝහ හැඳින්වීමට භාවිතා වෙන නමුත්, සමහරවිට  බෙරිලියම් සහ ක්‍රෝමියම් වැනි අනෙකක්ද ඇතුළත් කෙරේ
පාරයුරේනියම් මුලද්‍රව්‍යයන් - පරමාණුක ක්‍රමාංකය 92 ට වැඩි මූලද්‍රව්‍ය
පාරඇක්ටිනයිඩ මූලද්‍රව්‍යයන් - ඇක්ටිනයිඩ් වලට පසු  මූලද්‍රව්‍යයන් (පරමාණුක ක්‍රමාංකය 103 ට වඩා වැඩි)
පාරප්ලූටෝනියම් මූලද්‍රව්‍යයන් - පරමාණුක ක්‍රමාංකය 94 ට වඩා වැඩි මූලද්‍රව්‍යයන්
සුළු ඇක්ටිනයිඩයන් - U සහ Pu හැර,  න්‍යෂ්ටික ඉන්ධනයන්හි හමු වන ඇක්ටිනයිඩ
Np, Am, Cm
සුපිරිඇක්ටිනයිඩයන් - ආවර්තිතා වගුවෙහි අනාවැකි පල කෙරුණු "g ගොනුව" ඇතුළත්,  මූලද්‍රව්‍යයන් 121 සිට 153 දක්වා  උපකල්පිත ශ්‍රේණිය
බැර පරමාණුව - හයිඩ්‍රජන් හා හීලියම් හැර අනෙකුත් මූලද්‍රව්‍යයන් හැඳින්වීමට,  සංඛ්‍යාත්මක රසායන විද්‍යාවෙහිදී භාවිතා වන පදය
මෙම කර්තව්‍යය සඳහා ඕනෑම  ආවර්තිතා වගු කාණ්ඩයක් වුවද භාවිතා කල හැක
සමහරවිට,  කාණ්ඩ 14 මූලද්‍රව්‍යය අයුරින්, කාණ්ඩ අංකය භාවිතා වන අතර, සමහරවිට,  කාබන් කාණ්ඩය හෝ කාබන්  පවුල අයුරින්,  කාණ්ඩයෙහි පළමු මූලද්‍රව්‍යයෙහි නම භාවිතා වේ
වෙනත් භාවිතයන් සඳහා ඕපන් සෝ(ර්)ස් බලන්න
ඕපන් සෝ(ර්)ස් මෘදුකාංග යනු , ඕපන් සෝ(ර්)ස් (නිර්වචනයට) අනුකූල කර්තෘ හිමිකම් බලපත්‍රයක් (හෝ පොදු වසම වැනි සැකසුමක්) (Public domain) යටතේ ඇති මිනිසාට කියවිය හැකි මූලාශ්‍ර කේතයකින් යුත් පරිගණක මෘදුකාංගයකි
මෙය පරිශීලකයන්ට මෘදුකාංග භාවිතා කිරීමට, වෙනස් කිරීමට හා වර්ධනය කිරීමට අවසර දෙන අතර එය නවීකරණය කළ හෝ නොකළ ආකාරවලින් නැවත බෙදාහැරිය හැක
එය සාමාන්‍යයෙන් පොදු, සහයෝගීතා ක්‍රමයකින් වර්ධනය කරනු ලැබේ
ඕපන් සොර්ස් මෘදුකාංග සෝ(ර්)ස් සංවර්ධනයේ වඩාත්ම වැදගත් උදාහරණය වන අතර මෙය (බොහෝ දුරට) සාමාන්‍යයෙන් පරිශීලක වර්ධිත අන්තර්ගත (නිර්මිත) (User generated content) වලට සමාන කෙරේ
විවෘත කේත මෘදුකාංග
සිදුරු කළ කාඩ්පත, සිදුරු පත, අයිබීඑම් පත, හෝ හොලරිත් පත () යනු, සංඛ්‍යාංක තොරතුරු ඇතුළත් ඝනකම් කොළයකි
එහි පෙර හඳුනාගත් ස්ථානවල සිදුරු තිබීම හෝ නොතිබීම මත තොරතුරු අඩංගු වේ
දැන් මුළුමණින්ම වාගේ අභාවයට ගිය දත්ත සැටහුම් ක්‍රමයක් වන මෙය 19 වැනි ශත වර්ෂයේදී රෙදි විවීම් යන්ත්‍ර සඳහා භාවිතයට ගැනුණු අතර 20 වෙනි සියවසේ මුල් භාගයේදී සල්පිල් අංග හා ආශ්‍රිත උපකරණවලට භාවිතයට ගැනුණි
විසිවන ශත වර්ෂය පුරා ඒකක සටහන් යන්ත්‍රවල දත්ත ඇතුළත් කිරීම, සැකසුමට හා දත්ත ගබඩා කිරීමට භාවිතයට ගැනුණි
මුල් අංඛිත පරිගණකවල දත්ත ඇතුළත් කිරීමේ මූලික ක්‍රමය ලෙස සිදුරු පත් භාවිතා කරන ලදී
ඇතැම් ඡන්ද ගණන් කිරීමේ යන්ත්‍ර ද සිදුරුපත් ක්‍රමලේඛ මගින් ක්‍රියාත්මක වේ
ආශ්‍රිත
 Aperture card
 Card image
 Computer programming in the punched card era
 Edge-notched card
 History of computing hardware
 Kimball tag—punched card price tags
 Paper data storage
 Punched card input/output
 Punched tape
 Lace card

සටහන්

මූලාශ්‍ර

භාහිර සබැඳි

 සිදුරු පත් සඳහා එමියුලේටරයක් 
  – 2011 වන තෙක් සිදුරු පත් හා අදාළ උපකරණ සහ සැපයුම් සිදුකළ ඇමෙරිකානු සමාගමක්
Collected Information on Punched Card Codes, Atlas Computer Laboratory, 1960
 
  (Collection shows examples of left, right, and no corner cuts
)
 Punched Cards – a collection at Gesellschaft für Software mbH
 UNIVAC Punch Card Gallery (Shows examples of both left and right corner cuts
)
 VintageTech – a U
company that converts punched cards to conventional media

 
Articles containing video clips
Computer-related introductions in 1887
History of computing hardware
History of software
IBM storage devices
Legacy hardware
Wikipedia articles with ASCII art
පරිගණක විද්‍යාව
ෂෙයාර් වෙයා(ර්) යනු පරිගණක මෘදුකාංග සඳහා වූ අලෙවිකරණ ක්‍රමයක් වන අතර එය අන්තර් ජාලයෙන් වාගත කිරීමෙන් හෝ සඟරාවක කවර තැටි ලෙස නොමිළේම පරිශීලනයට ලබා ගත හැක
එමගින් යම් ක්‍රමලේඛයක සම්පූර්ණ අනුවාදය මිළදී ගැනීමට පෙර එම ක්‍රමලේඛය අත්හදා බැලීමේ හැකියාව පරිශීලකයාට හිමි වේ
අත්හදා බැලීමේ මෘදුකාංගය තුළ එහි සම්පූර්ණ අනුවාදයේ පහසුකම් පවතී නම් එය කුඩා කලකට පමණක් පරිශීලකයාට භාවිතා කිරීමේ අවස්ථාව හිමිවනවා මෙන්ම යාවත්කාලීන කිරීම හෝ ආධාරක සටහන් හෝ අනෙකුත් අතිරේක මෘදුකාංග භාවිතා කිරීමේ පහසුකම් හිමි නොවේ
Shareware මෘදුකාංග “ මිළ දී ගැනීමට පෙර අත්හදා බලන්න
” ලෙස ප්‍රචලිතය
Shareware මෘදුකාංග සැම විටම මුදල් ගෙවීම සඳහා වූ ඉල්ලීම් අන්තර්ගත අතර මෘදුකාංග බෙදාහැරීමේ බලපත්‍ර සඳහා එවැනි ගෙවීම් අවශ්‍ය වේ
පරිගණක මෘදුකාංග
පදාර්ථයෙහි මූලික ඒකකය වන පරමාණුව ඝන, මධ්‍යගත න්‍යෂ්ටියකින් හා එය වටකරගත් සෘණ ආරෝපිත ඉලෙක්ට්‍රෝන අඩංගු වලාවකින් සමන්විත වෙයි
පරමාණුක න්‍යෂ්ටිය සමන්විත වන්නේ ධන ආරෝපිත ප්‍රෝටෝන සහ විද්‍යුත් වශයෙන් උදාසීන නියුට්‍රෝන  (හයිඩ්‍රජන්-1 විෂයයෙහි පමණක් මෙය වෙනස් වන්නේ එය නියුට්‍රෝන විරහිත එකම ස්ථායි නියුක්ලයිඩය වන බැවිනි) වල මිශ්‍රණයකිනි
පරමාණුවක ඉලෙක්ට්‍රෝන එහි න්‍යෂ්ටියට බන්ධනය වන්නේ විද්‍යුත් චුම්බක බල අනුසාරයෙනි
එලෙසින්ම, පරමාණු සමුහයක් එකිනෙක වෙත බැඳී පැවතීමෙන් අණුවක් නිමැවිය හැක
ප්‍රෝටෝන හා ඉලෙක්ට්‍රෝන සමාන සංඛ්‍යාවක් සහිත පරමාණුවක් විද්‍යුත් වශයෙන් උදාසීන වන අතර, එසේ නොවන අවස්ථාවන්හීදී එය ධන ආරෝපණයක් (ඉලෙක්ට්‍රෝන ඌනතාව) හෝ සෘණ ආරෝපණයක් (ඉලෙක්ට්‍රෝන අතිරික්තය) හෝ සහිත අතර එය අයනයක් වෙයි
පරමාණුවක් වර්ගීකරණය කෙරෙනුයේ එහි න්‍යෂ්ටියෙහි සමන්විත ප්‍රෝටෝන සහ නියුට්‍රෝන සංඛ්‍යාව අනුවය
ප්‍රෝටෝන සංඛ්‍යාව විසින් නිශ්චය කෙරෙනුයේ රසායනික මූලද්‍රව්‍යය වන අතර,  නියුට්‍රෝන සංඛ්‍යාව විසින් නිශ්චය කෙරෙනුයේ මූලද්‍රව්‍යයෙහි සමස්ථානිකය වෙයි
පරමාණුව සඳහා ඉංග්‍රීසියෙන් ව්‍යවහාර වන ඇටම් යන පදය බිඳී ඇත්තේ, නො-කැපියහැකි, හෝ නො-බෙදියහැකි, එනම් තවදුරටත් බෙදිය නොහැකි යමක් යන අර්ථය දෙන,  ග්‍රීක "ἄτομος"—ඇටමෝස් (α-, "නො-" + τέμνω – ටෙම්නො, "කැපිය හැකි" වෙතින්) පදයෙනි
පදාර්ථයෙහි නොබෙදිය හැකි කොටසක් ලෙසින් පරමාණුව පිළිබඳ සංකල්පය ප්‍රථමයෙන් යෝජනා කර ඇත්තේ පුරාතන ඉන්දීය සහ ග්‍රීක දර්ශනවාදීන් විසිනි
17වන සහ 18වන සියවස් වලදී, රසායනඥයින් විසින් මෙම අදහස සඳහා භෞතික පදනමක් සැපයූයේ සමහරක් ද්‍රව්‍යයන් රසායනික ක්‍රම අනුසාරයෙන් තවදුරටත් කොටස් වලට බිඳ දැමිය නොහැකි බව පෙන්වීමෙනි
19වන සියවසෙහි අග භාගයේදී සහ  20වන සියවසෙහි මුල් භාගයෙහිදී, භෞතිකඥයින් විසින් අනු-පරමාණුක සංරචක සහ පරමාණු වල අභ්‍යන්තර ව්‍යුහය සොයාගත් අතර, එනයින්  'පරමාණුවක්' බෙදිය හැකි බවට ආදර්ශනය කලහ
පරමාණුව සාර්ථක ලෙසින්  නිරූපකරණය කරනු වස් ක්වොන්ටම් යාන්ත්‍ර විද්‍යාවෙහි මූල ධර්ම භාවිතා කෙරිණි
පරමාණු අතිශයින් කුඩා වස්තූන් වන අතර සමානුපාතික ලෙසින් ක්ෂුද්‍ර ස්කන්ධයන්ට හිමිකම් කියති
පරමාණු තනි තනිව නිරීක්ෂණය කල හැක්කේ  පරිලෝකන උමං අන්වීක්ෂය වැනි විශේෂ උපකරණ භාවිතයෙන් පමණි
පරමාණුවක ස්කන්ධයෙන් 99.9% කට වඩා ඒකාග්‍රව ඇත්තේ න්‍යෂ්ටිය තුල වන අතර,  ප්‍රොටෝන හා නියුට්‍රෝන දළ වශයෙන් සමාන ස්කන්ධ සහිත වෙති
සෑම මූලද්‍රව්‍යයක්ම අවම වශයෙන් එක් සමස්ථානිකයක් හෝ සහිත වන  අතර මෙම සමස්ථානිකයන්හී අස්ථායී න්‍යෂ්ටීන් විකිරණශීලී ක්ෂයවීමට භාජනය විය හැක
මෙය නිසා, න්‍යෂ්ටියක ප්‍රෝටෝන හා නියුට්‍රෝන සංඛ්‍යාව වෙනස්වීමට ලක් වන තත්වාන්තරණයට හේතු පාදක විය හැක
පරමාණුවලට බන්ධනය වී පවතින ඉලෙක්ට්‍රෝන විසින්, ස්ථායී ශක්ති මට්ටම් හෝ, කාක්ෂික මාලාවක් සහිතව සිටින අතර, මට්ටම් අතර ශක්ති වෙනසට සමාන වූ ෆෝටෝන අවශෝෂණය හෝ විමෝචනය හෝ කිරීමෙන් එම මට්ටම් අතර සංක්‍රමණය විය හැක
ඉලෙක්ට්‍රෝන විසින් මූලද්‍රව්‍යයක රසායනික ගුණ පිළිබඳ බලපෑම් ඇති කරන අතර, පරමාණුවෙහි චුම්බක ගුණාංග කෙරෙහි දැඩි බලපෑමක් ඇති කරයි
ඉතිහාසය 
පදාර්ථය අභිමත පරිදි කුඩා කොටස්වලට වෙන් කළ නොහැකි කුඩා ඒකකවලින් සමන්විත වේය යන සංකල්පය සහස්‍රකයක් පමණ අතීතයේ පටන් පැවෙතෙන්නකි
නමුත් ආරම්භක අවදියේ දී මෙම සංකල්පයට පදනම් වූයේ පර්යේෂණ සහ ආනුභවික නිරීක්ෂණ වෙනුවට අමූර්ත දාර්ශනික හේතු දැක්වීම් වේ
කලින් කලට, සංස්කෘතියෙන් සංස්කෘතියට සහ ඉගෙනුම් සම්ප්‍රදායක් අතර පරමාණුවෙහි ස්වභාවය පිළිබඳව විවිධ දාර්ශනික මතයන් පැවති අතර බොහෝ විට මෙම මතයන් තුළ අධ්‍යාත්මික ලක්ෂණ ද අන්තර්ගත විය
කෙසේ නමුත් රසායන විද්‍යා ක්ෂේත්‍රයේ නව සොයා ගැනීම් ඉතා අලංකාර ලෙස විස්තර කිරීමට යොදා ගත හැකි වූ හෙයින් පරමාණුව පිළිබඳ සංකල්පය එය මුල්වරට ඉදිරිපත් වීමෙන් වසර දහස් ගණනකට පසු විද්‍යාඥයන් විසින් සිය ක්ෂේත්‍රයට ඈඳා ගන්නා ලදී
පරමාණුව පිළිබඳ සංකල්පය සම්බන්ධ මුල්ම සඳහන් හමු වන්නේ ක්‍රි
6 වැනි සියවසේ ආදි ඉන්දියාවෙනි
පරමාණු එක්වී වඩාත් සංකීර්ණ වස්තූන් නිර්මාණය වන ආකාරය පිළිබඳ (පළමුව යුගල් වශයෙන්, අනතුරුව යුගල් ත්‍රිත්ව වශයෙන්) විස්තරාත්මක මතවාද න්‍යාය සහ වෛශේෂිත සම්ප්‍රදායන් තුළ අන්තර්ගත විය
බටහිර ලෝකයේ මුල්වරට පරමාණු පිළිබඳ මත පළ වීම මින් ශතවර්ෂයක් ගත වත්ම ආරම්භ විය
මෙම මතයන් මුල්වරට ලුසිපස් විසින් ඉදිරිපත් කළ අතර ඔහුගේ ශිෂ්‍ය ඩිමොක්‍රිටස් ක්‍රමානුකූලව සකස් කළේය
450 දී පමණ ඩිමොක්‍රීටස් විසින් “කැපිය නොහැකි”නැතහොත් “පදාර්ථය තවදුරටත් බෙදිය නොහැකි කුඩාම අංශුව” එනම් බෙදිය නොහැකි යන අරුත ඇති ඇ‍ටමෝස් (tomos) නම් පදය (ග්‍රීක බසින් ἄτομος) හඳුන්වා දෙන ලදී
මෙම ඉන්දියානු සහ ග්‍රීක සංකල්ප හුදු දර්ශනවාදී අදහස් මත පදනම් වූ ඒවා වුව ද, ඩිමොක්‍රීටස් විසින් පරමාණු සඳහා හඳුන්වාදුන් “ඇටමෝස්” යන පදය පොදුවේ විද්‍යාඥයන් විසින් භාවිතා කරති
මුල් යුගයන්ගෙන් අනතුරුව රසායන විද්‍යාව දියුණුව ඇරඹෙන තෙක්ම පරමාණු පිළිබඳ වැඩි අවබෝධයක් නොවීය
1661 වසරේදී ස්වභාව දාර්ශනික රොබට් බොයිල් සිය “The Sceptical Chymist” නම් ග්‍රන්ථය ඔස්සේ පදාර්ථය විවිධ සහ එකිනෙකට වෙනස් දේහාණු නැතහොත් පරමාණු මිශ්‍රණවලින් සමන්විත වේ යැයි මතයක් පළ කළේය
මෙය පදාර්ථ‍ය වාතය, පස, ගින්න සහ ජලය යන අංගවලින් සෑදී ඇති බවට තිබූ පැරණි මතයට එරෙහි විය
1789 වසරේදී ප්‍රංශ වංශාධිපතියෙකු සහ විද්‍යාත්මක පර්යේෂකයෙකු වූ ඇන්ටොයින් ලැවෝෂියර් විසින් “මූලද්‍රව්‍යයක්” යන පදය රසායනික ක්‍රම මඟින් තවදුරටත් සරල කොටස්වලට බිඳිය නොහැකි මූලික ද්‍රව්‍යයක් ලෙස අර්ථ දැක්වීය
1803 වසරේ දී ඉංග්‍රීසි ජාතික ගුරුවරයෙකු සහ ස්වභාව දාර්ශනිකයෙකු වූ ජෝන් ඩෝල්ටන් මූලද්‍රව්‍ය හැමවිටම කුඩා පූර්ණ සංඛ්‍යාමය අනුපාතවලින් ප්‍රතික්‍රියා කිරීම (ගුණානුපාත නියමය) සහ සමහරක් වායූන්ගේ ජල ද්‍රව්‍යතාව අනෙක් වායූන්ට වඩා ඉහළ අගයයක් ගැනීම පැහැදිලි කිරීම සඳහා පරමාණු පිළිබඳ සංකල්පය භාවිතා කළේය
එක් එක් මූලද්‍රව්‍යය අනන්‍ය එක් වර්ගයක පරමාණුවලින් සමන්විත වන බවත් රසායනික සංයෝග නිර්මාණය වන පරිදි මෙම පරමාණුවලට එකිනෙක හා සම්බන්ධ විය හැකි බවත් ඔහු යෝජනා කළේය
1827 වසරේ දී උද්භිත විද්‍යාඥ රොබට් බ්‍රවුන් ජලයෙහි පාවෙන දූවිලි අංශ අණ්වීක්ෂයෙන් නිරීක්ෂණය කළ අතර එහි දී එම අංශු අහඹු ලෙස චලිත වන බව ඔහු නිරීක්ෂණය කළේය
මෙම සංසිද්ධිය වර්තමානයේ දී බ්‍රවුනීය චලිතය ලෙස හැඳින්වෙන අතර එමගින් අංශුවාදයේ (ඒ අනුවම පරමාණුක වාදයේ) සත්‍යභාවය තවදුරටත් පැහැදිලි විය
1877 වසරේ දී ජේ.ඩිසෝක්ස් මෙම සංසිද්ධියට ජල අණුවල තාපජ චලිතය හේතු වේ යැයි යෝජනා කළ අතර 1905 වසරේ දී මුල්වරට ඇල්බට් අයින්ස්ටයින් මෙම චලිතය ගණිතමය ‍වශයෙන් විශ්ලේෂණය කිරීමක් සමඟ එම කල්පිතය නිවැරදි බව තහවුරු විය
1897 දී භෞතික විද්‍යාඥ ජේ.ජේ. තොම්සන් සිය කැතෝඩ කිරණ ආශ්‍රිත පර්යේෂණ ඔස්සේ ඉලෙක්ට්‍රෝනය සහ එහි උප පරමාණුක ගුණ සොයා ගත් අතර ඒ සමඟම පරමාණු තවදුරටත් බෙදිය නොහැකි බවට තිබූ මතය බිඳ වැටුණි
ඉලෙක්ට්‍රෝන පරමාණුව පුරා ව්‍ය‍ාප්තව ඇති බවත් ඒවායේ ආරෝපණය ඒවා මෙන්ම ඒකාකාරව පැතිරුණු ධන ආරෝපණ සමූහයක පැවැත්ම මඟින් තුල්‍ය වන බවත් (ප්ලං පුඩිං ආකෘතිය) තොම්සන්ගේ විශ්වාසය විය
කෙසේ නමුත් 1909 වසරේදී භෞතික විද්‍යාඥ අර්නස්ට් රදර්ෆඩ් ගේ මෙහෙයවීම යටතේ පර්යේෂකයන් පිරිසක් තුනී රත්‍රන් තහඩුවක් මතට හීලියම් අයන විවර්තනය කර එහි ප්‍රතිඵල නිරීක්ෂණය කළ අතර එහි දී හීලියම් අයන කුඩා ප්‍රතිශතයක් තොම්සන්ගේ ආකෘතිය මගින් අනාවැකි පල කළ  ප්‍රමාණයට වඩා වැඩි කෝණයන්ගෙන් අපගමනය වී ඇති බැව් සොයා ගන්නා ලදී
මෙම ප්‍රතිඵල පැහැදිලි කිරීම සඳහා රදර්ෆඩ් විසින් පරමාණුවේ ව්‍යුහය සඳහා නව ආකෘතියක් (රදර්ෆඩ් ආකෘතිය) ඉදිරිපත් කරන ලදී
පරමාණුවෙහි ධන ආරෝපණ සහ එහි ස්කන්ධයෙන් වැඩි ප්‍රමාණයක් පරමාණුව මධ්‍යයෙහි වූ න්‍යෂ්ටියක් තුළ කේන්ද්‍රගතව ඇති බවත් එම න්‍යෂ්ටිය වටා ඉලෙක්ට්‍රෝන පරිභ්‍රමණය වන බවත් ඔහු යෝජනා කළේය
එවිට න්‍යෂ්ටියට ආසන්න පෙතක ගමන් කරන හීලියම් අයන වඩා විශාල කෝණවලින් අපගමනය වනු ඇත
විකිරණශීලී ක්ෂය වීමේ ප්‍රතිඵල පිළිබඳ අධ්‍යයනය කරන අතරතුර 1913 වසරේදී විකිරණ රසායනඥ ෆ්‍රෙඩ්රික් සොඩී විසින් ආවර්තිතා වගුවේ එක් එක් ස්ථානය සඳහා පරමාණු වර්ග එකකට වැඩි සංඛ්‍යාවක් පැවතිය හැකි බව සොයා ගන්නා ලදී
පසුව මෙම එකම මූලද්‍රව්‍යයේ වෙනස් පරමාණු සඳහා සමස්ථානික යන අරුත ඇති “isotope” යන ඉංග්‍රීසි වදන මාග්‍රට් ටොඩ් විසින් හඳුන්වාදෙන ලදී
මේ අතර ජේ.ජේ. තොම්සන් අයනීකෘත වායු පිළිබඳ සිය පර්යේෂණ ඔස්සේ විවිධ වර්ගවල පරමාණු වෙන්කර ගැනීම සඳහා ක්‍රමවේදයක් නිර්මාණය කළ අතර මේ ක්‍රමය ඇසුරින් පසු කාලීන ස්ථායී සමස්ථානික සොයා ගන්නා ලදී
1913 ව‍සරේ දී භෞතික විද්‍යාඥයෙකු වූ නීල්ස් බෝර් රදර්ෆඩ්ගේ පරමාණුක ආකෘතිය සංශෝධනය කරන ලද අතර ඒ අනුව ඉලෙක්ට්‍රෝන නිශ්චිත කක්ෂවල පවතින බවත්, ඒවාට මෙම කක්ෂ අතර පැනීම කළ හැකි නමුත් අතරමැදි අවස්ථාවන් ඔස්සේ නිද‍හසේ න්‍යෂ්ටිය දෙසට හෝ ඉන් ඉවතට වක්‍රාකාර පථයන් ඔස්සේ චලිත විය නොහැකි බවත් ඔහු යෝජනා කළේය
ඉලෙක්ට්‍රෝනයක් මෙම නිශ්චිත කක්ෂ අතර චලිත වීම සඳහා නිශ්චිත ශක්ති ප්‍රමාණයක් අවශෝෂණය හෝ විමෝචනය වන ආලෝකය ප්‍රිස්මයක් තුළින් යැවූ විට බහු වර්ණාවලියක් ලැබේ
මෙම වර්ණාවලියේ දැකිය හැකි ස්ථිර රේඛාවල පැවැත්ම කක්ෂ අතර ඉලෙක්ට්‍රෝන හුවමාරුව මගින් සාර්ථකව පැහැදිලි කළ හැකි විය
1924 ලුයිස් ඩි
බ්‍රෝග්ලි අංශු අතර යම්තාක් දුරට තරංගමය හැසිරීමත් දක්වතැයි යෝජනා කළ අතර 1926 වසරේ දී අර්වින් ශෝඩින්ගර් මෙම යෝජනාව ඇසුරින් අංශුවක් වෙනුවට ත්‍රිමාණ තරංග ආකාරයක් ලෙසට ‍ඉලෙක්ට්‍රෝන විස්තර කෙරෙන ගණිතමය පරමාණුක ආකෘතියක් නිර්මාණය ‍කළේය
ඉලෙක්ට්‍රෝන තරංග ආකාරයක් ලෙස විස්තර කිරීමත් සමගම එහි පිහිටුම සහ ගම්‍යතාව යන පරාමිතීන් යුගලම එකවර නිවැරදිව ලබා ගැනීම ගණිතමය වශයෙන් කළ නොහැක්කත් බවට පත් වේ
මෙය අවිනිශ්චිතතා මූලධර්මය ලෙස ප්‍රසිද්ධියට පත් විය
මෙම සංකල්පයට අනුව කිසියම් පිහිටුමක් සඳහා ඉලෙක්ට්‍රෝනයකට තිබිය හැකි ගම්‍යතා පරාසයක් හෝ කිසියම් ගම්‍යතාවක් තිබිය හැකි පිහිටුම් සංඛ්‍යාවක් පමණක් ලබා ගත හැකි වේ
නමුත් මෙමගින් එය පෙර භාවිතා වූ ආකෘතීන් මඟින් පැහැදිලි කළ නොහැකි වූ හයිඩ්‍රජන්ට වඩා විශාල පරමාණුවල ව්‍යුහමය වර්ණාවලි රේඛා රටා වැනි පරමාණුක හැසිරීම් සම්බන්ධ නිරීක්ෂණ පැහැදිලි කළ හැකි විය
ඒ අනුව පරමාණු පිළිබඳ වූ ග්‍රහ මණ්ඩල ආකෘතිය ඉවත හෙලූ අතර ඒ වෙනුවට න්‍යෂ්ටිය වටා ඉලෙක්ට්‍රෝන පිහිටීමට වැඩිම සම්භාවිතාවක් පවතින කාක්ෂීය කලාප විස්තර කෙරුණු ආකෘතිය භාවිතයට පැමිණියේය
ස්කන්ධ වර්ණාවලීක්ෂය දියුණු වීමත් සමග පරමාණුවල ස්කන්ධය නිවැරදිව මැනිය හැකි විය
මෙම උපකරණයේ දී චුම්භකයක් යොදා ගෙන අයන දහරාවක ගමන් මඟ වෙනස් කෙරෙන අතර එහි දී එක් එක් අයනයේ සිදු වන අපගමනය එම අයනයේ ස්කන්ධය (පරමාණුවෙහි ස්කන්ධයම වේ) එහි ආරෝපණයට දරන අනුපාතය මත රඳා පවතී
රසායන විද්‍යාඥ ෆ්‍රැන්සිස් විලියම් ඇස්ටන් මෙම උපකරණය යොදා ගෙන සමස්ථානිකවලට එකිනෙකට වෙනස් ස්කන්ධය පූර්ණ සංඛ්‍යාමය ප්‍රමාණවලින් එකිනෙකට වෙනස් වූ අතර මෙය පූර්ණ සංඛ්‍යා නියමය ලෙස හැඳින්වේ
මෙම එකිනෙකට වෙනස් පරමාණුක සමස්ථානිකවල පැවැත්ම පැහැදිලි කළ හැකි වූයේ භෞතික විද්‍යාඥ ජේම්ස් චැඩ්වික් විසින් 1932 වසරේදී ප්‍රෝටෝනයකට ස්කන්ධයෙන් සමාන, ආරෝපණයක් රහිත, නියුට්‍රෝනය නම් අංශුව සොයා ගැනීමෙන් පසුවය
ඒ අනුව සමස්ථානික සමාන ප්‍රෝටෝන සංඛ්‍යාවක් දරන, එහෙත් වෙනස් ‍නියුට්‍රෝන සංඛ්‍යාවක් න්‍යෂ්ටිය තුළ අඩංගු වන මූලද්‍රව්‍ය පරමාණු ලෙස පැහැදිලි කරන ලදී
1950 වර්ෂයට ආසන්න කාලය තුළ වඩාත් වැඩි දියුණු කළ අංශු ත්වරක සහ අංශු අනාවරක භාවිතයට පැමිණීමත් සමග අධි ශක්තියකින් යුතුව චලනය වන පරමාණු අතර ගැටුම් අධ්‍යයනය කිරීමේ අවස්ථාව විද්‍යාඥයන්ට උදා විය
මේ අනුව නියුට්‍රෝන සහ ප්‍රෝටෝන ක්වාක් නම් වඩාත් කුඩා අංශුවලින් සැදී ඇති හැඩ්‍රෝන බව සොයා ගන්නා ලදී
මෙම උප පරමාණුක අංශු සහ ඒවායේ අන්තර් ක්‍රියාවන් පාලනය කරන බල ඇසුරින් සාර්ථක ලෙස න්‍යෂ්ටියෙහි ගුණාංග පැහැදිලි කළ හැකි න්‍යෂ්ටික භෞතික විද්‍යාත්මක සම්මත ආකෘතීන් මේ සමගම වැඩි දියුණු විය
1985  දී පමණ “Bell Labs” පර්යේෂණාගාරයේ දී ස්ටීවන් චූ සහ ඔහුගේ සහායකයින් විසින් ලේසර් ‍භාවිතායෙන් පරමාණු සිසිල් කළ හැකි තාක්ෂණික ක්‍රමයක් ගොඩනඟන ලදී
එම වසර තුළදීම විලියම් ඩී. පිලිප්ස් විසින් මෙහෙයවූ කණ්ඩායමක් චුම්භක උගුලක් ඇසුරින් සෝඩියම් පරමාණු රඳවා ගත හැකි ක්‍රමයක් සොයා ගන්නා ලදී
ක්ලෝඩ් කෙහෙන් ටැනෝජි සහ ඔහුගේ කණ්ඩායම විසින් ඩොප්ලර් ආචරණය පදනම්ව නිර්මාණය කළ ක්‍රමවේදයක් ඉහත මුල් සොයා ගැනීම් යුගල හා එක්ව භාවිත කරමින් පරමාණු කුඩා සංඛ්‍යාවක් ඒවායේ උෂ්ණත්ව මයික්‍රො කෙල්වින් කිහිපයක් වන තෙක් සිසිල් කළ හැක
මේ මගින් පරමාණු ඉහළ නිරවද්‍යතාවයකින් අධ්‍යයනය කළ හැකි වන අතර පසු කාලීනව මේ ‍ඔස්සේ බෝස් - අයින්ස්ටයින් සංඝණික සොයා ගන්නා ලදී
අතීතයේ දී විද්‍යාත්මක ක්‍රියාවලීන් යෙදිය නොහැකි තරම් පරමාණුවෙහි ප්‍රමාණය කුඩා යැයි සැලකුණි
නමුත් මේ වන විට තනි ඉලෙක්ට්‍රෝන ට්‍රාන්සිස්ටරයක් ලැබෙන පරිදි කාබනික බන්ධ කාණ්ඩ ඔස්සේ සම්බන්ධ වූ තනි ලෝහ පරමාණුවක් අඩංගු ව්‍යුහයක් නිර්මාණය කර ඇති
මේ අතර ලේසර් සිසිලනය යොදා ගෙන කුහරයක් තුළ තනි පරමාණුවල වේගය අඩු කොට ඒවා රඳවා ගනිමින් පදාර්ථය පිළිබඳ වඩාත් නිවැරදි අදහසක් ලබා ගැනීම සඳහා ඒවා අධ්‍යයනය කිරීම ද සිදු කර තිබේ
පරමාණු අනන්‍යකරණය

(Scanning tunneling අණ්වීක්ෂයක) , පරමාණු මට්ටමේ ඇති නොයෙකුත් තල පැහැදිලිව දැක ගැනීමට යොදා ගනී
එය ක්වොන්ටම් (tunneling සිද්ධිය) යොදා ගන්නා අතර, එමගින් අංශුවලට, පාරගම්‍ය වූ බාධකයක් හරහා වුව ද ගමන් කිරීමට ඉඩ සලසා දෙයි
පරමාණු අව‍ශෝෂණය කළ ලෝහ ඉලෙක්ට්‍රෝඩ දෙකක් අතර ඇති රික්තය තුළින් ඉලෙක්ට්‍රෝන ගමන් කරනුයේ (Scanning tunneling නලයේ) ඝනත්වය වැඩි කරමිනි
එක් පරමාණුවක් සියුම් ලෙස පරීක්ෂා කිරීමෙන් හා එහි ගමන් මාර්ගය අධීක්ෂණය කිරීමෙන්, යම් විද්‍යුත් ධාරාවක පාර්ශ්වික වියෝජනයට එරෙහිව පරමාණුවේ අස්ථානගතවීම පැහැදිලිකර දෙයි
(මෙමගින් අදාල අන්වීක්ෂයෙන් ගන්නා ලද තනි පරමාණුවක ඡායාරූපවල දෘශ්‍ය භාවය පැහැදිලි කර දෙයි
මෙමගින් අන්වීක්ෂය පරමාණුවේ අවකාශ‍මානයේ කාක්ෂිකවල ශක්ති මට්ටම් අනුව ඡායාරූපගත කිරීම අඩු නැඹුරුතාවක් දක්වන බව පෙනී යයි
) මෙය Fermi level local density of states නමින් හැඳින්වේ
පරමාණුවකට ඉලෙක්ට්‍රෝන ඉවත් කිරීමෙන් අයනීකරණය විය හැක
(විද්‍යුත් ආරෝපණය) පරමාණුවේ (පරාවක්‍රය) චුම්භක ක්ෂේත්‍රයක දී යම් නැමීමකට ලක් කරයි
චලිත අයනයක පරාවක්‍රයේ අරය තීරණය වනුයේ පරමාණුවේ ස්කන්ධය මගිනි
ස්කන්ධ වර්ණාවලිමානය මෙ‍ම මූලධර්මය යොදා ගනිමින් අයනවල ස්කන්ධය හා ආරෝපණය අතර අනුපාතය මනී
එක් සාම්පලයක සමස්ථානික බොහොමයක් තිබුණහොත්, ස්කන්ධ වර්ණාවලිමානයට අයනයේ නොයෙකුත් කිරණවල තීව්‍රතාව මැනීමෙන් එක් එක් සමස්ථානිකයේ ප්‍රතිශතය ගණනය කළ හැකිය
පරමාණු වාෂ්පීකරණයට, පහත ක්‍රමවේදයන් අඩංගු වේ
1)	ප්‍රේරක යුගලනය වූ පරමාණුක ප්ලාස්මා විමෝචන වර්ණාවලීක්ෂණය
 2)	ප්‍රේරක යුගලනය වූ ප්ලාස්මා ස්කන්ධ වර්ණාවලිමානය
මෙම ක්‍රම දෙකම, වාෂ්පීකරණය වූ සාම්පල අධීක්ෂණයට ප්ලාස්මාවක් යොදා ගනී
තව දුරටත් සුදුසු ක්‍රමවේදයක් වනුයේ “ඉලෙක්ට්‍රෝන ශක්ති - හානි වර්ණාවලීක්ෂණයයි” මෙමගින් (transmission ඉලෙක්ට්‍රෝන අන්වීක්ෂයක) ඇති ඉලෙක්ට්‍රෝන කදම්බයක ශක්ති හානිය ගණනය කරයි
මෙම පරමාණු - පරීක්ෂණ විකිරණ ක්‍රම වේදයට ත්‍රිමාණව උප නැනෝ මීටර විසඳුමක් තිබෙන අතර එයට ස්කන්ධ වර්ණාවලීක්ෂණය භාවිතයෙන් රසායනිකව තනි පරමාණු හඳුනාගැනීමට ද හැක
උත්තේජිත තත්වවලදී වර්ණාවලියෙන් තාරකාවල පරමාණුක සංයෝජනය නිර්ණය කළ හැක
විශිෂ්ට ආලෝක තරංග ආයාමයන් (තාරකාවල ආලෝකයෙන්) වෙන් කරගත හැකි අතර, නිදහස් වායු පරමාණුවල ක්වොන්ටිනීකරණ සංක්‍රාමණයට එය දක්වන සම්බන්ධය ද සොයා ගත හැක
මෙම වර්ණ, එකම මූලද්‍රව්‍ය අඩංගුව ඇති වායු - මුදාහරින ලාම්පුව මගින් ද සාදා ගත හැක
මේ අයුරින් හිරුගේ වර්ණාවලිය භාවි‍තයෙන්, පෘථිවියේ සොයාගැනීමට වසර 23ට පෙර, හිරු මත හීලියම් සොයා ගැණුනි
න්‍යෂ්ටිය 

නියුක්ලියෝන ලෙස හදුන්වන නියුට්‍රෝන හා ප්‍රෝ‍ටෝන එකතු වී කුඩා පරමාණුක න්‍යෂ්ටි නිර්මාණය වේ
න්‍යෂ්ටියක අරය දල වශයෙන්  fm   පමණ වන අතර මෙහි A  මගින් මුළු නියුක්ලියෝන සංඛ්‍යාව දැක්වේ
මෙය 105 fm ගණයේ ඇති පරමාණුක අරයක් සමග සැසදීමේදී ඉතා කුඩාය
කුඩා පරාසයක පැතිරී ඇති ‘අවශේෂ ප්‍රභල බලය’ නමින් හඳුන්වන ආකර්ශන විභවයක් මගින් නියුක්ලියෝන එකට බන්ධනය වී ඇත
2.5 fm  ට වඩා කුඩා දුරවල දී ධන ආරෝපිත ප්‍රොටෝන වලට එකිනෙක විකර්ශනය කිරිමට හේතුවන විද්‍යුත් චුම්භක බලයට වඩා මෙම බලය බල සම්පන්නය
එකම මුලද්‍රව්‍යයේ ප්‍රෝටෝන ගණන සමානවන අතර එය පරමාණුක ක්‍රමාංකය ලෙස හඳුන්වයි. එකම මුලද්‍රව්‍යයේ නියුට්‍රෝන  වෙනස් විය හැකි අතර එමගින් මුලද්‍රව්‍යයේ සමස්ථානික ඇතිවේ
න්‍යෂ්ටියේ ස්ථායීතාව තීරණය කරන්නේ එහි නියුට්‍රෝන ගණනට සාපේක්ෂව ඇති ප්‍රෝටෝන ගණනයි
අස්ථායී සමස්ථානික වෙතොත් ඒවා විකිරණශීලී ක්ෂය වීම් වලට භාජනය වේ
නියුට්‍රෝන හා ප්‍රෝටෝන වෙනස් වර්ගවල  ෆමියෝන වේ
පව්ලිගේ බහිෂ්කාර නියමය යන ක්වොන්ටම් යාන්ත්‍රණයට අනුව සර්වසම ෆමියෝන 2ක් එකවර එකම ක්වොන්‍ටම් භෞතික මට්ටමට එළඹිය නොහැක
එනම් න්‍යෂ්ටියේ ඇති සියලු ප්‍රෝටෝන ඒවාට අනන්‍ය ශක්ති මට්ටම සමගින් වෙනස් තත්ව පවත්වා ගත යුතු අතර සියලුම නියුට්‍රෝන සඳහා ද මෙම නියමය ‍වලංගු වේ
(මෙය එකට ක්වොන්ටම් තත්වයක අයත් කර ගෙන සිටින නියුට්‍රෝනකය හා ප්‍රෝටෝනයකට වලංගු නොවේ
)

නියුට්‍රෝන සංඛ්‍යාවට අසමාන ප්‍රෝටෝන සංඛ්‍යාවක් ඇති න්‍යෂ්ටි , නියුට්‍රෝන සංඛ්‍යාව හා ප්‍රෝටෝන සංඛ්‍යාවට තවත් ලං වන සේ විකිරණශීලී ක්ෂය වීම්වලට භාජනය වී පහළ ශක්ති මට්ටම් කරා එළඹේ
නියුට්‍රෝන හා ප්‍රෝටෝන ගණන සමාන න්‍යෂ්ටි විකිරණශීලී ක්ෂය වීම කෙරෙහි ස්ථායී වේ
නමුත් පරමාණුක ක්‍රමාංකය වැඩිවන  විට ප්‍රෝටෝන අතර ඇතිවන අන්‍යෝන්‍ය විකර්ෂණය නිසා  න්‍යෂ්ටියේ ස්ථායීතාවය පත්වා ගැනීමට නියුට්‍රෝන සංඛ්‍යාවට සමානුපාතිකව ඉහළ හා යුතුය
මෙහිදී නියුට්‍රෝන ගණනය හා ප්‍රෝටෝන ගණන සමාන විමේ ප්‍රවණතාව යම්තාක් දුරකට නවීකරණය වෙයි
දුර්ලභ හා සිද්ධාන්තමය ආකාර
පරමාණුක ක්‍රමාංකය 82ට වැඩි (ඊයම්වල) මූලද්‍රව්‍ය හා ඒවායේ සමස්ථානිකයන් විකිරණශීලී මූලද්‍රව්‍යය වේ
නමුත් ‘සමතුලිත දූපත්’ වශයෙන් හදුන්වන පරමාණුක ක්‍රමාංකය 103 ට වැඩි මූලද්‍රව්‍ය ද පවතී
ඒවා අධි ස්කන්ධ මූලද්‍රව්‍ය (Superheavy –elements) ලෙස හැදින්වේ
මේවායේ න්‍යෂ්ටි බොහෝ විකිරණශීලී මූලද්‍රව්‍ය න්‍යෂ්ටිවලට සාපේක්ෂව ස්ථායී වේ
ස්ථායී අධි ස්කන්ධ මූලද්‍රව්‍යයක් වන උන්බිහෙක්සියම් (unbihexium) එයට හොදම උදාහරණය වන අතර එය සතුව ප්‍රෝටෝන 126 ක් හා නියුට්‍රෝන 184 ක් පවතී
පදාර්ථ‍ෙය් සෑම අංශුවකටම සමරූපී ප්‍රතිපදාර්ථ අංශුවක් ඇති අතර එය විද්‍යුත් වශයෙන් ප්‍රතිවිරුද්ධ ආරෝපණයක් ගනී
එනම් පොසිට්‍රෝනයක් යනු ධන ආරෝපිත ප්‍රති ඉලෙක්ට්‍රෝනයක් වන අතර එමෙන්ම ප්‍රතිප්‍රෝටෝනයක් යනු සෘණව ආරෝපිත වූ ප්‍රෝටෝනයක් වේ
කෙසේ හෝ අප නොදන්නා හේතුවකට ප්‍රතිපදාර්ථමය අංශූන් විශ්වයේ දුර්ලභ වේ
එසේම තවමත් ප්‍රතිපදාර්ථ න්‍යෂ්ටියේ සොයාගෙන නැත
ප්‍රතිහයිඩ්‍රජන් යනු හයිඩ්‍රජන්හි ප්‍රතිපදාර්ථය වන අතර එය ජිනීවාහි CERN විද්‍යාගාරයේදී නිපදවන ලදී
(1996)

එමෙන්ම තවත් විශ්මය ජනක පරමාණු නිපදවා ඇත
එහිදී ප්‍රෝටෝන නියුට්‍රෝන හා ඉලෙක්ට්‍රෝන වෙනුවට තවත් එම ආරෝපණයම දරණ වෙනත් අංශු ඇතුළු කිරීමෙන් අදාල පරමාණුව නිපදවා ඇත
උදාහරණ වශයෙන් ඉලෙක්ට්‍රෝනයක් වෙනුවට මියුඕන් (muon) එක් කිරීමෙන් මියුඕන න්‍යෂ්ටියක් සෑදේ
(muonic atom) මෙවැනි න්‍යෂ්ටි භාවිතා කරමින් භෞතික විද්‍යාවේ මූලධර්ම පිළිබද අනාවැකි කීමට යොදා ගන්නා පරීක්ෂණවලට යොදාගනී
ඉලෙක්ට්‍රෝන වලාව

න්‍යෂ්ටියේ  ඇති ප්‍රෝටෝන මගින් ඉලෙක්ට්‍රෝන විද්‍යුත් චුම්භකබල මගින් ආකර්ෂණය කර ගනු ලබයි
මෙම බලය නිසා ඉලෙක්ට්‍රෝන, ස්ථිති විද්‍යුත් විභව කූපය පවතිමින්  කුඩා න්‍යෂ්ටිය වටා පිහිටයි
එනම් මෙම ඉලෙක්ට්‍රෝනයක් න්‍යෂ්ටියෙන් ඉවත් කිරීම‍ට  නම් බාහිර බලයක් දිය යුතුය යන්නය
න්‍යෂ්ටියට ආසන්නව පිහිටි ඉලෙක්ට්‍රෝනයක් ඉතා තදින් න්‍යෂ්ටියට ඇදී බැදී පවතී
මේ නිසා විභව විභව කූපයෙහි මධ්‍යයට ආසන්නව පිහිටි ඉලෙක්ට්‍රෝන මුදා ගැනීමට විභව කූපයේ බාහිරව පිහිටි ඉලෙක්ට්‍රෝනවලට සැපයිය යුතු ශක්තිය‍ට වඩා වැඩි ශක්තියක් සැපයිය යුතු වේ
ආනෙක් අංශුවල‍‍ට මෙන් ඉලෙක්ට්‍රෝනවලට අංශුමය හා තරංගමය ගුණ ඇත
ඉලෙක්ට්‍රෝන වලාව යනු විභව කූපයේ ඉලෙක්ට්‍රෝන ත්‍රිමානව ස්ථාවර තරංගයක ආකාරයෙන්, න්‍යෂ්ටියට සාපේක්ෂව චලනය නොවී පවතින ප්‍රදේශයකි
මෙම හැසිරීම පරමාණුක කක්ෂික මගින් පැහැදිලි කළ හැක
මෙය ගණිතමය ශ්‍රීතයක් වන අතර  එමගින් ඉලෙක්ට්‍රෝනයක යම් ගණනය කරන ලද පිහිටීමක පැවතීමේ සම්භාවිතාවය ගණනය කරයි
අනෙකුත් විය හැකි තරංග රටා ස්ථායි ආකාරයට වෙනස් විය හැකි නිසා න්‍යෂ්ටිය වටා පවතින්නේ ව්‍යුක්තව පවතින්නේ කාක්ෂික කාණ්ඩයක් පමණි
කාක්ෂික සදහා එක වලයකට නිෂ්පාදනයකට වඩා තිබිය හැකි අතර ඒවා හැඩයෙන්, ප්‍රමාණයෙන් හා ස්ථානගත වීමෙන් එකිනෙකට වෙනස් වේ
ඉහත එක් පරමාණුක කාක්ෂිකයක් ඉලෙක්ට්‍රෝනයේ විශේෂිත ශක්ති මට්ටමකට අනුරූප වේ
ඉලෙක්ට්‍රෝනය, නව ක්වෝනටම් මට්ටමකට යාමට තරම් අවශ්‍ය ශක්තියක් ඇති ප්‍රෝටෝනයක් අවශෝෂණය කර වැඩි ශක්ති මට්ටමකට යා හැකිය
එමෙන්ම නිසඟ විමෝචනය කිරීම් වලින් වැඩි ශක්තිය ප්‍රෝටෝනයක් ලෙස විකිරණය කිරීමෙන් වැඩි ශක්ති මට්ටමක සිටින ඉලෙක්ට්‍රෝනයකට ද අඩු ශක්ති මට්ටමකට පත් විය හැක
කෝන්ටම් තත්ත්ව වල ශක්ති වල වෙනස් වීම් මගින් අර්ථ දක්වා ඇති මෙම ලක්ෂණික ශක්ති අගයන්, පරමාණුක වර්ණාවලි රේඛා සදහා හේතු පාදක වේ
ඉලෙක්ට්‍රෝන ඇතුළු කිරීම හෝ ඉවත් කිරීමට අවශ්‍ය ශක්තිය, නියුක්ලියෝන බන්ධන ශක්තියට වඩා බොහෝ සෙයින් අඩුය
උදා- හයිඩ්‍රජන් පරමාණුවේ භූමි අවස්ථාවේ පවතින ඉලෙක්ට්‍රෝනයක් ඉවත් කිරීමට අවශ්‍ය වනුයේ 13.6eV කි
පරමාණුව විද්‍යුත් වශයෙන් උදාසීන වන්නේ පරමාණු තුළ පවතින ප්‍රෝටෝන ගණනට සමාන  ඉලෙක්ට්‍රෝන ගණනක් අන්තර් ගත වන්නේ නම් පමණි
පරමාණුවක ඉලෙක්ට්‍රෝන අතිරික්තයක් හෝ ඌණතාවයක් ඇත්නම් ඒවා අයන ලෙස හදුන්වයි. න්‍යෂ්ටියට ඉතා ඈතින් පිහිටි ඉලෙක්ට්‍රෝන අනෙක් පරමාණුවලට ලබාදීම හෝ අනෙක් පරමාණු සමග හවුලේ තබාගැනීම සිදු විය හැකිය
මෙම ක්‍රියාමාර්ග මගින් අනුවලට හා අයනික හා සහ සංයුජ දැලිස් ස්ඵටික වැනි වෙනත් වර්ග වල රසායනික සංයෝග වලට බැදීමට ඉලෙක්ට්‍රෝන වලට අවශ්‍ය අවකාශය ලබාදෙයි
උප පරමාණුක අංශු   

මූලික භාවිතයේදී “පරමාණුව” (Atom) යනුවෙන් අදහස් වන්නේ බෙදා වෙන්කළ නොහැකි අංශුව යන්නයි
නමුත් වර්තමානයේ විද්‍යාඥයෝ පරමාණුවක අඩංගු උප පරමාණුක අංශු ලෙස ප්‍රෝටෝන හා ඉලෙක්ට්‍රෝන  සලකයි
හයිඩ්‍රජන් -1 (IH) හැරුණු විට අන් සියලු පරමාණු තවත් උප පරමාණුක අංශුවක් වන නියුට්‍රෝනද දරති
මේ අතරින් කුඩාතම වන්නේ ඉලෙක්ට්‍රෝනයයි
එහි ස්කන්ධය 9.11 x 10-28g වන අතර එහි ප්‍රමාණය දැනට පවතින ස්කන්ධ මනින ක්‍රම මගින් මැනිය නොහැකි තරම් කුඩා වේ
ඉලෙක්ට්‍රෝන සෘණ ආරෝපිත වේ
ප්‍රෝටෝනයක ස්කන්ධය 1.6726 x 10-24 g වන අතර එය ආසන්න වශයෙන් ඉලෙක්ට්‍රෝනයෙහි ස්කන්ධය මෙන් 1836 ගුණයක් පමණ වේ
එහෙත් ප්‍රෝටෝනයක ස්කන්ධය ඒම ප්‍රෝටෝන බැඳී ඇති න්‍යෂ්ටික බන්ධන ශක්තිය අනුව විචල්‍ය වේ
ප්‍රෝටෝන ධන අරෝපිත වේ
නියුට්‍රෝනවලට විද්‍යුත් ආරෝපණයක් නැති අතර දළ වශයෙන් ඉලෙක්ට්‍රෝනයක් මෙන් 1839 ගුණයක් පමණ, එනම් 1.6929 x 10-24g ක ස්කන්ධයක් සහිත වන අතර ප්‍රෝටෝන හා නියුට්‍රෝන යන අංශු දෙවර්ගයම ආසන්න වශයෙන් 2.5 x 10-15 m ගණයේ විශාලත්වයකින් යුක්ත වේ
එහෙත් ප්‍රෝටෝන හෝ නියුට්‍රෝනවල මතු පිට ස්වභාවය මේ වන තෙක් පැහැදිලිව අධ්‍යයනය කිරීමට නොහැකි වී තිබේ
භෞතික විද්‍යාවේදී දැනට පිළිගත් සම්මතයන්ට අනුව නියුට්‍රෝන හා ප්‍රෝටෝන සෑදී ඇත්තේ “ක්වාක්” යනුවෙන් හැඳින්වෙන වඩාත් කුඩා අංශුවලිනි
ක්වාක් නම් උප පරමාණුක අංශුව “ෆර්මියෝන්” යනුවෙන් හැදින්වෙන උප පරමාණුක අංශු වර්ගයට අයත් වන අතර මෙම ෆර්මියෝනු සහ ලෙප්ටෝන ලෙස හැඳින්වෙන තවත් උප පරමාණුක අංශු වර්ගයක් සියලුම පදාර්ථයේ මූලික තැනුම් ඒකකය බව පිළිගැනේ
ඉලෙක්ට්‍රෝන ලෙප්ටෝන සඳහා එක් උදාහරණයකි
ක්වාක් වර්ග 6 ක් පවතින අතර ඒවා සියල්ලම +2/3 ක හෝ -1/3 ක ආරෝපණයක් දරණ අංශු වේ
ප්‍රෝටෝනයක් සමන්විත වන්නේ “ඉහළ ක්වාක්” (up quark) අංශු දෙකක් හා එක් “පහළ ක්වාක්” (down quark) අංශුවකිනි
“ඉහළ ක්වාක්” අංශුවක් හා “පහළ ක්වාක්” අංශු දෙකකින් නියුට්‍රෝනයක් සමන්විත වේ
මෙම මූලික සැකසුම අනුව නියුට්‍රෝනයක් හා ප්‍රෝටෝනයක් අතර පවතින ස්කන්ධයේ හා ආරෝපණයේ වෙනස පැහැදිලි කළ හැකිය
ක්වාක් එකිනෙක බැඳ තබාගැනීම සඳහා ඉතා ශක්තිමත් න්‍යෂ්ටික බන්ධන ආධාර වේ
බන්ධන හටගැනීම හා පවත්වා ගැනීමට මාධ්‍ය  ලෙස ග්ලූවොන් නමින් හැඳින්වෙන ද්‍රව්‍යය ක්‍රියාකරයි
එනම් එම අංශු ඔස්සේ මෙම බන්ධන ශක්ති සම්ප්‍රේෂණය සිදු වේ
ග්ලූවෝන් අංශු, බොසෝන් යන අංශු වර්ගයට අයත් වන අතර බොසෝන භෞතික ශක්තීන් සම්ප්‍රේෂක ලෙස ක්‍රියාකළ මූලික අංශු වර්ගයයි
චුම්භක ඝූර්ණය 
පරමාණුවක අංශු ‘බැමුම’ ලෙස හඳුන්වන නිසග ක්වොන්ටම් යාන්ත්‍රික ගුණයක් දරයි
මෙය වස්තුවක ස්කන්ධ කේන්ද්‍රය වටා භ්‍රමණයවන වස්තුවක කෝණික ගම්‍යතාවට සමාකාරවන නමුත් මෙම අංශු ලක්ෂාකාර නිසා භ්‍රමණය වේ යැයි පැවසිය නොහැක
‘බමන’ මනිනු ලබන්නේ ප්ලාන්ක් නියතයේ ඒකක වලින් වන අතර ඉලෙක්ට්‍රෝන, ප්‍රෝටෝන හා නියුට්‍රෝන සියල්ලටම ඇත්තේ ‘ස්පින් ’ හෝ ‘ස්පින් -1/2’ ය
පරමාණුවක බමනවලට අමතරව න්‍යෂ්ටිය වටා ඉලෙක්ට්‍රෝනවල චලිතය ඇති කරන කාක්ෂීය කෝණික ගම්‍යතාව ද ඇත
ඒ අතරම න්‍යෂ්ටිය එහි න්‍යෂ්ටික බමනය නිසා කෝණික ගම්‍යතාවක් ඇති කර ගනී
පරමාණුවක් මගින් ඇති කරනු ලබන චුම්භක ක්ෂේත්‍රය - එහි චුම්භක ඝුර්ණය කෝණික ගම්‍යතාවේ සියළුම ස්වරූප මගින් තීරණය කරනු ලබයි
සරළ ලෙස භ්‍රමණයවන ආරෝපිත වස්තුවක් චුම්භක ක්ෂේත්‍රයක් ඇති කරනු ලබයි
කෙසේ මුත් වඩාත් වැදගත් දායකත්වයක් ලැබෙන්නේ බමනය මගිනි
පව්ලිගේ බහිෂ්කාර මුලධර්මයට අනුකූලව , ඉලෙක්ට්‍රෝන දෙකක් එකම ක්වොන්ටම් මට්ටමේ නොතිබිය යුතුයි නිසා බන්ධන ඉලෙක්ට්‍රෝන එකිනෙකට යුගලනය වන්නේ සෑම යුගලයකට එක් සාමාජිකයෙක් ඉහළ බමන අවස්ථ‍ාවේ ද අනික, ප්‍රතිවිරුද්ධ එනම්, පහළ බමන අවස්ථාවේ ද ඇති පරිදිය